KOMISIJOS REGLAMENTAS (EB) Nr. 1875/2006
2006 m. gruodžio 18 d.
iš dalies keičiantis Reglamentą (EEB) Nr. 2454/93, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. spalio 12 d. Tarybos reglamentą (EEB) Nr. 2913/92, nustatantį Bendrijos muitinės kodeksą (1), ypač į jo 247 straipsnį,
kadangi:
(1)
Reglamento (EEB) Nr. 2913/92 (toliau - kodeksas) pakeitimai, padaryti Reglamentu (EB) Nr. 648/2005, nustato priemones, skirtas prekių įvežimo į Bendriją ir išvežimo iš jos saugumui padidinti. Šios priemonės, kurios turėtų pagreitinti ir tiksliau nukreipti muitinį tikrinimą, - tai su rizika susijusios informacijos analizė ir elektroniniai šios informacijos mainai tarp muitinių ir tarp šių institucijų bei Komisijos pagal bendrą rizikos valdymo sistemą; reikalavimas pateikti muitinei išankstinę atvykimo ir išvykimo informaciją apie visas į Bendrijos muitų teritoriją įvežamas arba iš jos išvežamas prekes; ir įgaliotojo ekonominių operacijų vykdytojo statuso suteikimas patikimiems ekonominių operacijų vykdytojams, atitinkantiems tam tikrus kriterijus, kuriems sudaromos galimybės naudotis muitinės veiklos taisyklėse numatytais supaprastinamais ir (arba) palankesnėmis muitinio tikrinimo sąlygomis.
(2)
Siekiant užtikrinti, kad šios priemonės būtų veiksmingai ir greitai įgyvendintos, būtina, jog duomenų mainai tarp muitinių vyktų naudojantis informacijos technologijomis ir kompiuterių tinklais bei taikant suderintus standartus ir bendrus duomenų rinkinius.
(3)
Atsižvelgiant į valstybių narių pažangą diegiant kompiuterines muitinio įforminimo sistemas ir į tai, kad valstybės narės ir Komisija naudoja informacijos technologijas bei kompiuterių tinklus, reikėtų išplėsti bendrą tokių sistemų naudojimą neapsiribojant jau veikiančia kompiuterizuota tranzito sistema ir pirmiausia įdiegti kompiuterizuotą eksporto kontrolės sistemą.
(4)
Bendrai rizikos valdymo sistemai sukurti ir muitinio tikrinimo lygiui visoje Bendrijoje suvienodinti reikėtų, kad rizikos analizė būtų grindžiama duomenų apdorojimo techninėmis priemonėmis, naudojančiomis bendrus kriterijus. Todėl muitinės ir Komisija, nepažeisdamos nacionalinių ar tarptautinių įsipareigojimų, turėtų keistis su rizika susijusia informacija naudodamos Bendrijos muitinės rizikos valdymo sistemą ir nustatydamos bendras prioritetines tikrinimo sritis ir bendrus rizikos kriterijus bei standartus, kad atitinkamais atvejais atliekami muitinio tikrinimo veiksmai būtų tarpusavyje suderinti.
(5)
Ekonominių operacijų vykdytojai, atitinkantys įgaliotojo ekonominių operacijų vykdytojo statuso suteikimo kriterijus ir dėl to vertinami palankiau palyginti su kitais ekonominių operacijų vykdytojais, turėtų būti laikomi patikimais partneriais tiekimo grandinėje. Įgaliotieji ekonominių operacijų vykdytojai turėtų turėti galimybę naudotis ne tik muitinės procedūrų supaprastinamais, bet ir palankesnėmis muitinio tikrinimo sąlygomis, jeigu jie atitinka tam tikrus saugos ir saugumo reikalavimus.
(6)
Būtina nustatyti bendras, visose valstybėse narėse taikomas įgaliotojo ekonominių operacijų vykdytojo sertifikatų išdavimo, keitimo ar atšaukimo arba įgaliotojo ekonominių operacijų vykdytojo statuso galiojimo sustabdymo sąlygas ir kriterijus, taip pat prašymų išduoti įgaliotojo ekonominių operacijų vykdytojo sertifikatą teikimo ir šių sertifikatų išdavimo taisykles. Siekdamos užtikrinti aukštą saugumo lygį, muitinės turėtų nuolat stebėti, ar įgaliotieji ekonominių operacijų vykdytojai laikosi atitinkamų reikalavimų.
(7)
Būtina sukurti ir tvarkyti bendrą elektroninę informacijos ir ryšių sistemą, skirtą informacijos apie įgaliotuosius ekonominių operacijų vykdytojus kaupimui ir mainams.
(8)
Siekiant sudaryti sąlygas tinkamai atlikti rizikos analizę ir rizika pagrįstą tikrinimą, būtina nustatyti terminus ir išsamias taisykles, apibrėžiančias ekonominių operacijų vykdytojų prievoles teikti muitinei išankstinę atvykimo ir išvykimo informaciją apie visas į Bendrijos muitų teritoriją įvežamas arba iš jos išvežamas prekes. Atsižvelgiant į panašias priemones, kurias Pasaulio muitinių organizacija patvirtinto tarptautiniu lygiu kaip dalį standartų sistemos, skirtos užtikrinti pasaulinės prekybos saugumą ir ją palengvinti, reikia įvertinti ypatumus, susijusius su skirtingomis transporto priemonėmis, taip pat su skirtingomis prekių arba ekonominių operacijų vykdytojų rūšimis.
(9)
Siekiant sudaryti sąlygas muitinėms veiksmingai atlikti rizikos analizę būtina, kad išankstinė atvykimo ir išvykimo informacija būtų pateikiama elektorinėmis priemonėmis. Pateikti popieriuje surašytas deklaracijas arba pranešimus turėtų būti leidžiama tik išimtinėmis aplinkybėmis.
(10)
Siekiant visoje Bendrijoje užtikrinti bendrą rizikos analizės pagrindą ir sudaryti sąlygas muitinėms veiksmingai keistis informacija, reikėtų suderinti duomenis, kuriuos būtina pateikti įvežimo ir išvežimo bendrosiose deklaracijose. Nors siekiant šių tikslų reikėtų atsižvelgti į prekėms vežti naudojamo transporto rūšį ir į įgaliotojo ekonominių operacijų vykdytojo statusą, tai neturėtų pakenkti saugumo ir saugos priemonių taikymui. Be to, net ir tada, kai gabenant prekes pagal Pasaulinės pašto sąjungos taisykles reikalavimo pateikti bendrąją deklaraciją netaikymą galima pagrįsti ypatingomis aplinkybėmis, susijusiomis su prekių gabenimu tokios rūšies transportu, būtina siekiant abipusės naudos nustatyti tokiam transportui pritaikytų duomenų, kurie būtų pateikiami muitinei elektroniniu būdu, techninę struktūrą.
(11)
Gavus teigiamus rizikos analizės rezultatus, visoje Bendrijoje turėtų būti taikomas tinkamas prevencinis tikrinimas. Tokiomis aplinkybėmis apie tai turėtų būti pranešta verslininkui arba vežėjui.
(12)
Atsižvelgiant į duomenims taikomų reikalavimų pakeitimus, reikėtų patikslinti ir į Bendrijos muitų teritoriją įvežtų prekių pateikimo ir laikinojo saugojimo taisykles.
(13)
Dėl to taip pat reikia patikslinti bendrąsias taisykles, reglamentuojančias, kokiu būdu, kokiu laiku ir kokioje vietoje pateikiamos muitinės deklaracijos prekėms įforminant muitinės procedūras, nes šios taisyklės taikytinos ir tais atvejais, kai muitinės deklaracija naudojama kaip įvežimo arba išvežimo bendroji deklaracija.
(14)
Siekiant sudaryti sąlygas veiksmingesnei eksporto procedūros ir laikino išvežimo perdirbti bei reeksporto kontrolei, ir saugumo bei saugos užtikrinimo, ir muitinio tikrinimo tikslais muitinės turėtų pakeisti šiuo metu taikomą popierinių dokumentų naudojimu pagrįstą procedūrą elektroniniais duomenų mainais tarp eksporto muitinės įstaigos ir išvežimo muitinės įstaigos.
(15)
Pereinamuoju laikotarpiu kartu su kompiuterizuota eksporto kontrolės sistema turėtų būti taikoma ir popierinių dokumentų naudojimu pagrįsta eksporto procedūra. Be to, popierinių dokumentų naudojimu pagrįsta eksporto procedūra turėtų būti naudojama ir kaip elektroninės sistemos atsarginis variantas, tiek pereinamuoju laikotarpiu, tiek jam pasibaigus. Specialiosios nuostatos turėtų būti taikomos tais atvejais, kai muitinės įstaigos keičiasi eksporto duomenimis naudodamosi kompiuterizuota eksporto kontrolės sistema. Siekiant užtikrinti tinkamą tos sistemos veikimą, taip pat reikėtų iš dalies pakeisti šiuo metu galiojančias nuostatas, reglamentuojančias popierinių dokumentų naudojimu pagrįstos eksporto procedūros taikymo tvarką.
(16)
Siekiant ir toliau taikyti supaprastinamus, leidžiamus pagal eksporto taisykles, ir nesumenkinti privalumų, kuriuos ekonominių operacijų vykdytojai gali gauti dėl kompiuterinės eksporto kontrolės sistemos naudojimo, eksportuotojams turėtų būti suteikta galimybė pasirinkti, ar naudotis nuostatomis, reglamentuojančiomis, kokia tvarka prekės išvežamos iš Bendrijos muitų teritorijos pagal vieną vežimo sutartį.
(17)
Valstybėms narėms reikia sudaryti galimybes sukurti būtinas administracines struktūras, dėl to nuostatos, susijusios su įgaliotojo ekonominių operacijų vykdytojos statuso suteikimu, turėtų būti taikomos nuo 2008 m. sausio 1 d.
(18)
Tam, kad valstybės narės ir ekonominių operacijų vykdytojai turėtų pakankamai laiko savo elektroninėms sistemoms pritaikyti, šio reglamento nuostatos, susijusios su duomenims taikomų reikalavimų nustatymu ir elektroniniu išankstinės atvykimo ir išvykimo informacijos pateikimu, turėtų būti pradėtos taikyti nuo 2009 m. liepos 1 d.
(19)
Todėl reikėtų atitinkamai iš dalies pakeisti Reglamentą (EEB) Nr. 2454/93 (2).
(20)
Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2454/93 iš dalies keičiamas taip:
1)
1 straipsnis papildomas šiuo punktu:
„12.
Ekonominių operacijų vykdytojas - asmuo, kuris užsiimdamas savo verslu vykdo veiklą, reguliuojamą muitų teisės aktų.“
2)
I dalies I antraštinė dalis papildoma šiais 4 ir 5 skyriais:
„4 SKYRIUS
Duomenų mainai tarp muitinių naudojantis informacijos technologijomis ir kompiuterių tinklais
4d straipsnis
1. Jeigu valstybės narės, bendradarbiaudamos su Komisija, yra sukūrusios elektronines sistemas, skirtas informacijos mainams, susijusiems su muitinės procedūra ar ekonominių operacijų vykdytojais, muitinės naudojasi tokiomis sistemomis informacijos mainams tarp atitinkamų muitinės įstaigų, atsižvelgdamos į ypatingas aplinkybes ir į atitinkamos procedūros atlikimo tvarką reglamentuojančias nuostatas, kurios prireikus taikomos mutatis mutandis.
2. Kai atliekant procedūrą dalyvauja muitinės įstaigos, veikiančios skirtingose valstybėse narėse, duomenų mainams naudojami pranešimai, kurių struktūra ir turinys atitinka reikalavimus, nustatytus muitinių tarpusavio susitarimu.
4e straipsnis
1. Be 4a straipsnio 2 dalyje nurodytų sąlygų, muitinės įdiegia ir taiko deramas saugumo priemones, užtikrinančias veiksmingą, patikimą ir saugų įvairių sistemų darbą.
2. Siekiant užtikrinti 1 dalyje numatytą sistemos saugumo lygį, registruojamas kiekvienas duomenų įvedimas, keitimas ar ištrynimas, kartu nurodant tokių veiksmų priežastis, tikslų laiką ir juos atlikusį asmenį. Jeigu nenustatyta kitaip, pirminiai duomenys ir bet kurie taip apdoroti duomenys saugomi ne trumpiau kaip trejus kalendorinius metus nuo tų metų, su kuriais tie duomenys susiję, pabaigos.
3. Muitinė nuolat vykdo saugumo stebėseną.
4. Susijusios muitinės praneša viena kitai ir prireikus atitinkamam ekonominių operacijų vykdytojui apie visus įtariamus saugumo pažeidimus.
5 SKYRIUS
Rizikos valdymas
4f straipsnis
1. Muitinės taiko rizikos valdymo priemones siekdamos diferencijuoti rizikos lygmenis, susijusius su muitinės tikrinamomis arba prižiūrimomis prekėmis, ir nustatyti, ar tokioms prekėms taikytinas tam tikras muitinis tikrinimas, ir kur jis bus atliktas.
2. Nustatant rizikos lygmenis įvertinama su rizika susijusio įvykio tikimybė ir poveikis, jeigu toks įvykis iš tikrųjų įvyktų. Atrenkant prekių siuntas ar deklaracijas muitiniam tikrinimui, dalis jų atrenkama ir atsitiktinės atrankos būdu.
4g straipsnis
1. Kodekso 13 straipsnio 2 dalyje minimas rizikos valdymas Bendrijos lygiu atliekamas naudojant bendrą elektroninio rizikos valdymo schemą, kurią sudaro tokios dalys:
a)
rizikos valdymui įgyvendinti skirta Bendrijos muitinės rizikos valdymo sistema, kuri turi būti naudojama bet kokios su rizika susijusios informacijos, kuri galėtų padėti pagerinti muitinį tikrinimą, mainams tarp valstybių narių muitinių ir Komisijos;
b)
bendros prioritetinės tikrinimo sritys;
c)
bendri rizikos kriterijai ir standartai, nustatomi siekiant suderinti atitinkamais atvejais atliekamus muitinio tikrinimo veiksmus.
2. Naudodamosi 1 dalies a punkte nurodyta sistema, muitinės keičiasi su rizika susijusia informacija šiomis aplinkybėmis:
a)
kai, muitinės vertinimu, rizika yra didelė ir dėl to būtinas muitinis tikrinimas, o jo rezultatai parodo, kad įvyko Kodekso 4 straipsnio 25 punkte nurodytas įvykis;
b)
kai tikrinimo rezultatai neparodo, kad įvyko Kodekso 4 straipsnio 25 punkte nurodytas įvykis, tačiau, atitinkamos muitinės nuomone, kilusi grėsmė yra susijusi su didele rizika kitoje Bendrijos vietoje.
4h straipsnis
1. Bendros prioritetinės tikrinimo sritys apima tam tikrus muitinės sankcionuotus veiksmus, prekių rūšis, transporto maršrutus, transporto rūšis ar ekonominių operacijų vykdytojus, kurie tam tikrą laiką priskirtini aukštesniam rizikos analizės ir muitinio tikrinimo lygmeniui.
2. Taikant bendras prioritetines tikrinimo sritis remiamasi rizikos analizės bendrumo principu ir, siekiant užtikrinti muitinio tikrinimo lygiavertiškumą, bendrais rizikos kriterijais ir standartais, taikomais atrenkant tikrintinas prekes ar ekonominių operacijų vykdytojus.
3. Bendrose prioritetinėse tikrinimo srityse atliekamas muitinis tikrinimas neturi daryti neigiamos įtakos kitam tikrinimui, kurį paprastai atlieka muitinė.
4i straipsnis
1. 4g straipsnio 1 dalies c punkte nurodyti bendri rizikos kriterijai ir standartai apima:
a)
rizikos aprašymą;
b)
rizikos veiksnius arba rodiklius, naudotinus atrenkant prekes arba ekonominių operacijų vykdytojus muitiniam tikrinimui;
c)
muitinio tikrinimo veiksmų, kuriuos turėtų atlikti muitinė, pobūdį;
d)
c punkte nurodyto muitinio tikrinimo veiksmų taikymo trukmę.
Informacija, gauta taikant pirmoje pastraipoje nurodytas priemones, platinama naudojantis 4g straipsnio 1 dalies a punkte nurodyta Bendrijos muitinės rizikos valdymo sistema. Muitinės ją naudoja savo rizikos valdymo sistemose.
2. Muitinės informuoja Komisiją apie muitinio tikrinimo, atlikto vadovaujantis 1 dalimi, rezultatus.
4j straipsnis
Nustatant bendras prioritetines tikrinimo sritis ir taikant bendrus rizikos kriterijus bei standartus atsižvelgiama į šiuos aspektus:
a)
proporcingumą kylančiai rizikai;
b)
būtinų taikyti tikrinimo veiksmų skubumą;
c)
galimą poveikį prekybos srautams, atskiroms valstybėms narėms ir tikrinimo ištekliams.“
3)
I dalyje įterpiama ši IIA antraštinė dalis:
„IIA ANTRAŠTINĖ DALIS
ĮGALIOTIEJI EKONOMINIŲ OPERACIJŲ VYKDYTOJAI
1 SKYRIUS
Sertifikatų išdavimo tvarka
1 skirsnis
Bendrosios nuostatos
14a straipsnis
1. Nepažeisdama galimybės naudotis kitais muitinės veiklos taisyklėse numatytais supaprastinimais ir vadovaudamasi Kodekso 5a straipsniu, muitinė, gavusi ekonominių operacijų vykdytojo prašymą, gali išduoti šiuos įgaliotojo ekonominių operacijų vykdytojo sertifikatus (toliau - AEO sertifikatas):
a)
AEO sertifikatą: muitinės formalumų supaprastinimas - ekonominių operacijų vykdytojams, pageidaujantiems naudotis muitinės veiklos taisyklėse numatytais supaprastinimais ir atitinkantiems 14h, 14i ir 14j straipsniuose nustatytus reikalavimus;
b)
AEO sertifikatą: saugumas ir sauga - ekonominių operacijų vykdytojams, pageidaujantiems naudotis palankesnėmis muitinio tikrinimo, susijusio su saugumu ir sauga, sąlygomis prekes įvežant į Bendrijos muitų teritoriją arba jas išvežant iš Bendrijos muitų teritorijos ir atitinkantiems 14h-14k straipsniuose nustatytus reikalavimus;
c)
AEO sertifikatą: muitinės formalumų supaprastinimas/saugumas ir sauga - ekonominių operacijų vykdytojams, pageidaujantiems naudotis ir a punkte aprašytais supaprastinimais, ir b punkte aprašytomis palankesnėmis sąlygomis bei atitinkantiems 14h-14k straipsniuose nustatytus reikalavimus.
2. Muitinė deramai atsižvelgia į ekonominių operacijų vykdytojų, ypač - į mažų ir vidutinių įmonių ypatumus.
14b straipsnis
1. Jeigu AEO sertifikato, nurodyto 14a straipsnio 1 dalies a arba c punktuose, turėtojas pateikia prašymą išduoti vieną arba kelis leidimus, nurodytus 260, 263, 269, 272, 276, 277, 282, 283, 313a, 313b, 324a, 324e, 372, 454a, 912g straipsniuose, muitinė iš naujo nenagrinėja tų sąlygų, kurios buvo išnagrinėtos suteikiant AEO sertifikatą.
2. Kai įvežimo bendrąją deklaraciją yra pateikęs AEO sertifikato, nurodyto 14a straipsnio 1 dalies b arba c punktuose, turėtojas, kompetentinga muitinės įstaiga gali dar prieš prekių įvežimą į Bendrijos muitų teritoriją pranešti įgaliotajam ekonominių operacijų vykdytojui, kad, atlikus saugumo ir saugos rizikos analizę, prekių siunta buvo atrinkta tolesniam fiziniam tikrinimui. Apie tai pranešama tik tuo atveju, jei toks pranešimas nekenkia numatomam tikrinimui.
Tačiau valstybės narės gali atlikti fizinį tikrinimą net ir tuo atveju, kai įgaliotajam ekonominių operacijų vykdytojui prieš prekių įvežimą į Bendrijos muitų teritoriją nebuvo pranešta apie prekių siuntos atrinkimą tokiam tikrinimui. Kai prekes norima išvežti iš Bendrijos muitų teritorijos, pirmoji ir antroji pastraipos taikomos mutatis mutandis.
3. AEO sertifikatų, nurodytų 14a straipsnio 1 dalies b arba c punktuose, turėtojai, importuojantys arba eksportuojantys prekes, gali pateikti įvežimo ir išvežimo bendrąsias deklaracijas, kurių duomenims taikomi mažesni reikalavimai, nustatyti 30A priedo 2.5 skirsnyje.
Vežėjai, krovinių ekspeditoriai arba muitinės tarpininkai - AEO sertifikatų, nurodytų 14a straipsnio 1 dalies b arba c punktuose, turėtojai, kurie dalyvauja prekių importo arba eksporto operacijose veikdami AEO sertifikatų, nurodytų 14a straipsnio 1 dalies b arba c punktuose, turėtojų vardu, taip pat turi teisę pateikti įvežimo ir išvežimo bendrąsias deklaracijas, kurių duomenims taikomi mažesni reikalavimai, nustatyti 30A priedo 2.5 skirsnyje.
Gali būti reikalaujama, kad AEO sertifikatų turėtojai, turintys teisę pateikti duomenis, kuriems taikomi mažesni reikalavimai, pateiktų papildomus duomenų elementus, jeigu to reikia siekiant užtikrinti tinkamą sistemų, nustatytų tarptautiniuose susitarimuose dėl AEO sertifikatų abipusio pripažinimo ir saugumo priemonių su trečiosiomis šalimis, veikimą.
4. AEO sertifikatų turėtojams taikomas ne toks griežtas fizinis ir dokumentų tikrinimas kaip kitiems ekonominių operacijų vykdytojams. Tačiau atsižvelgdama į konkrečią grėsmę arba vykdydama Bendrijos teisės aktų nustatytas tikrinimo prievoles, muitinė gali nuspręsti tokį tikrinimą sugriežtinti.
Jeigu atlikusi rizikos analizę kompetentinga muitinės įstaiga vis dėlto atrenka tolesniam tikrinimui prekių siuntą, deklaruotą įgaliotajam ekonominių operacijų vykdytojui pateikus įvežimo arba išvežimo bendrąją deklaraciją arba muitinės deklaraciją, būtiną tikrinimą ji atlieka pirmumo tvarka. Įgaliotajam ekonominių operacijų vykdytojui paprašius ir muitinei sutikus, toks tikrinimas gali būti atliekamas ne toje vietoje, kur veikia atitinkama muitinės įstaiga, o kitur.
5. 1, 2, 3 ir 4 dalyse nustatyti privalumai taikomi tuo atveju, jeigu suinteresuotas ekonominių operacijų vykdytojas nurodo būtinus AEO sertifikato numerius.
2 skirsnis
Prašymo išduoti AEO sertifikatą pateikimas
14c straipsnis
1. Prašymas išduoti AEO sertifikatą pateikiamas raštu arba elektroniniu būdu ir turi atitikti 1C priede pateiktą pavyzdį.
2. Jeigu, gavusi prašymą, muitinė nustato, kad jame pateikti ne visi būtini duomenys, ji per 30 kalendorinių dienų paprašo, kad ekonominių operacijų vykdytojas pateiktų reikiamą informaciją, ir nurodo priežastis, dėl kurių ją prašoma pateikti.
14l straipsnio 1 dalyje ir 14o straipsnio 2 dalyje nurodyti terminai skaičiuojami nuo tos dienos, kai muitinė gauna visą prašymui priimti būtiną informaciją. Muitinė praneša ekonominių operacijų vykdytojui, kad prašymas priimtas, ir nurodo dieną, nuo kurios pradedamas skaičiuoti minėtas terminas.
14d straipsnis
1. Prašymas pateikiamas vienai iš šių muitinių:
a)
valstybės narės, kurioje laikomi pagrindiniai pareiškėjo apskaitos registrai, susiję su atitinkamomis muitinės procedūromis, ir kurioje vykdoma bent dalis operacijų, kurias vykdant norima naudotis AEO sertifikatu, muitinei;
b)
valstybės narės, kurioje muitinė, naudodamasi informacijos technologijomis ir kompiuterių tinklais, turi prieigą prie pagrindinių pareiškėjo kompiuterinėje sistemoje tvarkomų apskaitos registrų, susijusių su atitinkamomis muitinės procedūromis, ir kurioje vykdoma pareiškėjo bendroji logistikos valdymo veikla bei bent dalis operacijų, kurias vykdant norima naudotis AEO sertifikatu, muitinei.
Pagrindiniai pareiškėjo apskaitos registrai, nurodyti a ir b punktuose, - tai įrašai ir dokumentai, pagal kuriuos muitinė gali patikrinti ir stebėti, ar pareiškėjas atitinka AEO sertifikatui gauti būtinus reikalavimus ir kriterijus.
2. Jeigu kompetentingos muitinės neįmanoma nustatyti pagal 1 dalį, prašymas pateikiamas vienai iš šių muitinių:
a)
valstybės narės, kurioje laikomi pagrindiniai pareiškėjo apskaitos registrai, susiję su atitinkamomis muitinės procedūromis, muitinei;
b)
valstybės narės, kurioje prieinami, kaip nurodyta 1 dalies b punkte, pagrindiniai pareiškėjo apskaitos registrai, susiję su atitinkamomis muitinės procedūromis, ir kurioje vykdoma pareiškėjo bendroji logistikos valdymo veikla, muitinei.
3. Jeigu dalis atitinkamų registrų ir dokumentų yra laikomi ne toje valstybėje narėje, kurioje veikiančiai muitinei vadovaujantis 1 arba 2 dalimi buvo pateiktas prašymas, o kitoje valstybėje narėje, pareiškėjas turi tinkamai užpildyti 1C priede pateikto pavyzdžio prašymo 13, 16, 17 ir 18 langelius.
4. Jeigu pareiškėjo turimos prekių saugojimo arba kitos patalpos yra ne toje valstybėje narėje, kurioje veikiančiai muitinei vadovaujantis 1 arba 2 dalimi buvo pateiktas prašymas, o kitoje valstybėje narėje, šią informaciją pareiškėjas turi nurodyti 1C priede pateikto pavyzdžio prašymo 13 langelyje, kad tos valstybės narės muitinei būtų lengviau patikrinti, ar tos prekių saugojimo ar kitos patalpos atitinka nustatytus reikalavimus.
5. Šio straipsnio 2, 3 ir 4 dalyse nurodytais atvejais taikoma 14m straipsnyje nustatyta konsultavimosi procedūra.
6. Pareiškėjas savo administracijoje sukuria patogiai prieinamą informacijos centrą arba paskiria kontaktinį asmenį, kuris muitinei teiktų visą informaciją, būtiną atitikčiai AEO sertifikato išdavimo reikalavimams įrodyti.
7. Jei įmanoma, pareiškėjai reikalingus duomenis muitinei teikia elektroniniu būdu.
14e straipsnis
Valstybės narės perduoda Komisijai savo kompetentingų institucijų, kurioms turi būti pateikiami prašymai, sąrašus ir informuoja apie visus vėlesnius jų pakeitimus. Komisija perduoda tokią informaciją kitoms valstybėms narėms arba ją paskelbia internete.
Tokios institucijos veikia ir kaip AEO sertifikatus išduodančios muitinės.
14f straipsnis
Prašymas nepriimamas visais šiais atvejais:
a)
prašymas neatitinka 14c ir 14d straipsnių;
b)
prašymo pateikimo metu pareiškėjas yra pripažintas padariusiu reikšmingą nusikaltimą, susijusį su jo ekonomine veikla, arba jo atžvilgiu yra pradėta bankroto procedūra;
c)
pareiškėjo teisinis atstovas muitinės klausimais yra pripažintas padariusiu reikšmingą nusikaltimą, susijusį su muitinės veiklos taisyklių pažeidimu ir jo, kaip teisinio atstovo, veikla;
d)
prašymas pateiktas nepraėjus trejiems metams nuo AEO sertifikato atšaukimo, numatyto 14v straipsnio 4 dalyje.
3 skirsnis
AEO sertifikato išdavimo sąlygos ir kriterijai
14g straipsnis
Pareiškėjas neturi būti įsteigtas Bendrijos muitų teritorijoje šiais atvejais:
a)
jeigu tarptautiniame susitarime tarp Bendrijos ir trečiosios šalies, kurioje įsteigtas ekonominių operacijų vykdytojas, yra numatytas abipusis AEO sertifikatų pripažinimas ir nustatytos administracinės procedūros, taikomos, kai reikia atlikti tikrinimą valstybės narės muitinės naudai;
b)
jeigu prašymą išduoti AEO sertifikatą, nurodytą 14a straipsnio 1 dalies b punkte, pateikia ne Bendrijoje įsteigta aviakompanija arba laivybos bendrovė, kuri turi Bendrijoje savo regioninį biurą ir jau naudojasi 324e, 445 arba 448 straipsniuose nustatytais supaprastinimais.
Pirmos pastraipos b punkte nurodytu atveju laikoma, kad pareiškėjas atitinka 14h, 14i ir 14j straipsniuose nustatytus reikalavimus, tačiau jis turi įvykdyti 14k straipsnio 2 dalyje nustatytus reikalavimus.
14h straipsnis
1. Duomenys apie muitinės nustatytų reikalavimų, nurodytų Kodekso 5a straipsnio 2 dalies pirmojoje įtraukoje, laikymąsi laikomi priimtinais, jeigu per paskutiniuosius trejus metus iki prašymo pateikimo šiurkščiai arba pakartotinai muitinės veiklos taisyklių nėra pažeidęs nė vienas iš toliau nurodytų asmenų:
a)
pareiškėjas;
b)
pareiškėjo bendrovei vadovaujantys ar jos valdymą kontroliuojantys asmenys;
c)
atitinkamais atvejais, pareiškėjo teisinis atstovas muitinės klausimais;
d)
asmuo, pareiškėjo bendrovėje atsakingas už muitinės klausimus.
Tačiau duomenys apie muitinės nustatytų reikalavimų laikymąsi gali būti laikomi priimtinais ir tada, jeigu, kompetentingos muitinės įstaigos nuomone, pažeidimas nėra reikšmingas atsižvelgiant į muitinės prižiūrimų operacijų skaičių ar apimtis, ir nekelia abejonių dėl pareiškėjo sąžiningumo.
2. Jeigu pareiškėjo bendrovę kontroliuojantys asmenys yra įsteigti ar nuolat gyvena trečiojoje šalyje, jų atitiktį muitinės nustatytiems reikalavimams muitinė nustato remdamasi jai prieinamais registrais ir informacija.
3. Jeigu pareiškėjas yra įsteigtas trumpiau nei trejus metus, jo atitiktį muitinės nustatytiems reikalavimams muitinė nustato remdamasi jai prieinamais registrais ir informacija.
14i straipsnis
Kad muitinė galėtų pripažinti, jog pareiškėjas taiko priimtiną verslo ir, atitinkamais atvejais, transporto registrų tvarkymo sistemą, nurodytą Kodekso 5a straipsnio 2 dalies antrojoje įtraukoje, pareiškėjas turi atitikti šiuos reikalavimus:
a)
naudoti apskaitos sistemą, atitinkančią toje valstybėje narėje, kurioje laikomi jo apskaitos registrai, taikomus bendrai pripažintus apskaitos principus ir palengvinančią audito metodais pagrįstą muitinį tikrinimą;
b)
suteikti muitinei fizinę ar elektroninę prieigą prie muitinės prižiūrimos veiklos arba, atitinkamais atvejais, transporto veiklos apskaitos registrų;
c)
naudoti logistikos sistemą, skiriančią Bendrijos ir ne Bendrijos prekes;
d)
turėti administracinę organizaciją, atitinkančią jo verslo pobūdį bei apimtis ir tinkamą prekių srautams valdyti, taip pat vykdyti vidaus kontrolę, gebančią išaiškinti neteisėtus ar reikalavimų neatitinkančius sandorius;
e)
atitinkamais atvejais taikyti priimtinas naudojimosi licencijomis ir leidimais, susijusiais su prekybos politikos priemonėmis arba su prekyba žemės ūkio produktais, procedūras;
f)
taikyti priimtinas bendrovės apskaitos registrų ir informacijos saugojimo bei apsaugos nuo informacijos praradimo procedūras;
g)
užtikrinti, kad darbuotojai žinotų apie būtinybę informuoti muitinę apie visus atvejus, kai išaiškėja reikalavimų laikymosi sunkumai, ir užmegzti ryšius, tinkamus muitinei informuoti apie tokius atvejus;
h)
taikyti tinkamas informacijos technologijų apsaugos priemones, skirtas pareiškėjo kompiuterinei sistemai apsaugoti nuo neteisėto įsilaužimo ir saugiam pareiškėjo dokumentų laikymui.
Reikalavimas įgyvendinti šio straipsnio pirmos pastraipos c punkte nustatytą reikalavimą netaikomas pareiškėjui, prašančiam išduoti AEO sertifikatą, nurodytą 14a straipsnio 1 dalies b punkte.
14j straipsnis
1. Laikoma, kad Kodekso 5a straipsnio 2 dalies trečiojoje įtraukoje nurodytas pareiškėjo mokumo reikalavimas yra įvykdytas, jeigu galima įrodyti jo mokumą per paskutiniuosius trejus metus.
Taikant šį straipsnį mokumu laikoma gera finansinė pareiškėjo padėtis, leidžianti jam įvykdyti savo įsipareigojamus, deramai atsižvelgus į jo vykdomos komercinės veiklos ypatumus.
2. Jeigu pareiškėjas yra įsteigtas trumpiau nei trejus metus, jo mokumas vertinamas remiantis prieinamais registrais ir informacija.
14k straipsnis
1. Kodekso 5a straipsnio 2 dalies ketvirtojoje įtraukoje nurodyti pareiškėjo taikomi saugumo ir saugos standartai laikomi tinkamais, jeigu įvykdyti šie reikalavimai:
a)
pastatai, numatomi naudoti operacijoms, kurias vykdant norima naudotis sertifikatu, yra pastatyti iš medžiagų, kliudančių neteisėtai patekti į vidų ir apsaugančių nuo neteisėto įsilaužimo;
b)
yra įdiegtos tinkamos įėjimo ar įvažiavimo kontrolės priemonės, užkertančios kelią bandymams neteisėtai patekti į krovos vietas, krovimo dokus ir krovinių saugojimo vietas;
c)
tvarkant prekes taikomos priemonės, neleidžiančios papildomai pakrauti, pakeisti ar paimti kokių nors medžiagų arba atidaryti krovinio vienetų;
d)
atitinkamais atvejais taikomos naudojimosi importo ir (arba) eksporto licencijomis, susijusiomis su draudimais ir apribojamais, procedūros, skiriančios kontroliuojamas prekes nuo kitų prekių;
e)
pareiškėjas yra įgyvendinęs priemones, leidžiančias tiksliai nustatyti jo verslo partnerių tapatybę ir taip užtikrinti tarptautinės tiekimo grandinės saugumą;
f)
kiek leidžia teisės aktai, pareiškėjas atlieka būsimų darbuotojų, kurie dirbs saugumo požiūriu svarbų darbą, su saugumu susijusį patikrinimą; taip pat atlieka periodinius darbuotojų patikimumo patikrinimus;
g)
pareiškėjas užtikrina, kad atitinkami jo darbuotojai aktyviai dalyvautų informuotumo apie saugumą didinimo programose.
2. Jeigu prašymą išduoti AEO sertifikatą, nurodytą 14a straipsnio 1 dalies b punkte, pateikia ne Bendrijoje įsteigta aviakompanija arba laivybos bendrovė, kuri turi Bendrijoje savo regioninį biurą ir jau naudojasi 324e, 445 arba 448 straipsniuose nustatytais supaprastinimais, ji turi atitikti kurį nors vieną iš šių reikalavimų:
a)
turėti tarptautiniu mastu pripažįstamą saugumo ir (arba) saugos sertifikatą, išduotą vadovaujantis tarptautinėmis konvencijomis, reglamentuojančiomis veiklą atitinkamuose transporto sektoriuose;
b)
būti reguliuojamąja agentūra, nurodyta Europos Parlamento ir Tarybos reglamente (EB) Nr. 2320/2002 (3), ir įvykdyti Komisijos reglamente (EB) Nr. 622/2003 (4) nustatytus reikalavimus;
c)
turėti Bendrijos muitų teritorijai nepriklausančios šalies išduotą sertifikatą, jeigu dvišaliame Bendrijos ir tos trečiosios šalies susitarime numatyta, kad sertifikatas pripažįstamas laikantis tame susitarime nustatytų sąlygų.
Jeigu aviakompanija ar laivybos bendrovė turi šios dalies a punkte nurodytą sertifikatą, ji privalo atitikti 1 dalyje nurodytus kriterijus. Išduodančioji muitinės įstaiga laiko, kad ji atitinka 1 dalyje nustatytus kriterijus tokia apimtimi, kokia tarptautinio sertifikato išdavimo kriterijai yra tokie patys, kaip 1 dalyje nustatyti kriterijai, arba jiems lygiaverčiai.
3. Jeigu pareiškėjas yra įsteigtas Bendrijoje, turi Reglamente (EB) Nr. 2320/2002 nurodytą reguliuojamosios agentūros statusą ir atitinka Reglamente (EB) Nr. 622/2003 nustatytus reikalavimus, laikoma, kad jis atitinka 1 dalyje nustatytus kriterijus, susijusius su patalpomis, kuriose vykdomai veiklai ekonominių operacijų vykdytojui buvo suteiktas reguliuojamosios agentūros statusas.
4. Jeigu Bendrijoje įsteigtas pareiškėjas turi tarptautiniu mastu pripažįstamą saugumo ir (arba) saugos sertifikatą, išduotą vadovaujantis tarptautinėmis konvencijomis, Europos saugumo ir (arba) saugos sertifikatą, išduotą vadovaujantis Bendrijos teisės aktais, Tarptautinės standartizacijos organizacijos tarptautinį standartą arba Europos standartų organizacijų Europos standartą, laikoma, kad jis atitinka 1 dalyje nustatytus kriterijus tokia apimtimi, kokia šių sertifikatų išdavimo kriterijai yra tokie patys, kaip šiame reglamente nustatyti kriterijai, arba jiems lygiaverčiai.
4 skirsnis
AEO sertifikatų išdavimo tvarka
14l straipsnis
1. Išduodančioji muitinės įstaiga per penkias darbo dienas nuo prašymo gavimo pagal 14c straipsnį dienos praneša apie jį visų valstybių narių muitinėms naudodamasi 14x straipsnyje nurodyta ryšių sistema.
2. Jeigu kurios nors valstybės narės muitinė turi svarbios informacijos, kuri gali sukliudyti sertifikato išdavimui, ji perduoda tokią informaciją išduodančiajai muitinės įstaigai per 35 kalendorines dienas nuo 1 dalyje nurodyto pranešimo gavimo dienos, naudodamasi 14x straipsnyje nurodyta ryšių sistema.
14m straipsnis
1. Konsultuotis su kitų valstybių narių muitinėmis reikia, jeigu išduodančioji muitinės įstaiga negali patikrinti vieno arba kelių iš 14g-14k straipsniuose nustatytų kriterijų dėl to, kad neturi pakankamai informacijos arba galimybės ją patikrinti. Tokiais atvejais valstybių narių muitinės įstaigų konsultacijos surengiamos per 60 kalendorinių dienų nuo tos dienos, kai išduodančioji muitinės įstaiga pateikė informaciją, kad AEO sertifikatą būtų galima išduoti arba prašymo nepatenkinti per 14o straipsnio 2 dalyje nustatytą laikotarpį.
Jeigu muitinės įstaiga, kurios buvo paprašyta suteikti konsultaciją, neatsako per 60 kalendorinių dienų, konsultacijos paprašiusi muitinės įstaiga gali muitinės įstaigos, kurios buvo paprašyta suteikti konsultaciją, atsakomybe daryti prielaidą, kad kriterijai, dėl kurių konsultuotasi, įvykdyti. Šis laikotarpis gali būti pratęstas, jeigu pareiškėjas, siekdamas atitikti kriterijus, taiso padėtį ir apie tai praneša ir muitinės įstaigai, kurios buvo paprašyta suteikti konsultaciją, ir konsultacijos paprašiusiai muitinės įstaigai.
2. Jeigu atlikusi 14n straipsnyje numatytą patikrinimą muitinės įstaiga, kurios buvo paprašyta suteikti konsultaciją, nustato, kad pareiškėjas neatitinka vieno arba kelių kriterijų, tinkamai dokumentais įforminti tokio patikrinimo rezultatai perduodami išduodančiajai muitinės įstaigai, o pastaroji prašymo nepatenkina. Tokiais atvejais taikomos 14o straipsnio 4, 5 ir 6 dalys.
14n straipsnis
1. Išduodančioji muitinės įstaiga patikrina, ar įvykdyti 14g-14k straipsniuose aprašyti sertifikato išdavimo reikalavimai ir kriterijai. Ar įvykdyti 14k straipsnyje nustatyti kriterijai tikrinama visose patalpose, kurios susijusios su muitinės prižiūrima pareiškėjo veikla. Toks patikrinimas ir jo rezultatai registruojami muitinės surašytuose dokumentuose.
Jeigu pareiškėjas turi daug patalpų ir dėl to per sertifikato išdavimo laikotarpį nebūtų įmanoma patikrinti visų tikrintinų patalpų, tačiau muitinė neturi abejonių, kad pareiškėjo bendrovėje laikomasi saugumo standartų, kurie yra vienodai taikomi visose jo patalpose, ji gali nuspręsti tikrinti tik pagal būdingus požymius atrinktą tų patalpų dalį.
2. Išduodančioji muitinės įstaiga gali pripažinti atitinkamų sričių, nurodytų 14i, 14j ir 14k straipsniuose, ekspertų išvadas dėl atitinkamuose straipsniuose nurodytų reikalavimų ir kriterijų įvykdymo. Ekspertas turi būti nesusijęs su pareiškėju.
14o straipsnis
1. Išduodančioji muitinės įstaiga išduoda AEO sertifikatą, atitinkantį 1D priede pateiktą pavyzdį.
2. AEO sertifikatas išduodamas per 90 kalendorinių dienų nuo prašymo gavimo dienos, apibrėžtos 14c straipsnyje. Šis laikotarpis gali būti pratęstas dar 30 kalendorinių dienų, jeigu muitinės įstaiga nespėja jo išduoti iki nustatyto termino. Tokiais atvejais muitinės įstaiga dar nepasibaigus 90 kalendorinių dienų laikotarpiui informuoja pareiškėją apie tokio pratęsimo priežastis.
3. Laikotarpis, nustatytas 2 dalies pirmame sakinyje, taip pat gali būti pratęstas, jeigu tikrinant, ar pareiškėjas atitinka kriterijus, jis taiso padėtį, siekdamas juos atitikti, ir apie tai praneša kompetentingai institucijai.
4. Jeigu pagal tikrinimo, atlikto vadovaujantis 14l, 14m ir 14n straipsniais rezultatus, prašymas greičiausiai bus nepatenkintas, išduodančioji muitinės įstaiga informuoja pareiškėją apie savo išvadas ir, prieš priimdama sprendimą prašymo nepatenkinti, suteikia pareiškėjui galimybę per 30 kalendorinių dienų pateikti savo atsiliepimą. Tokiu atveju 2 dalies pirmame sakinyje nustatyto laikotarpio skaičiavimas atitinkamai sustabdomas.
5. Jeigu prašymas nepatenkinamas, jokie leidimai, kurie buvo išduoti pagal muitinės veiklos taisykles, savaime neatšaukiami.
6. Jeigu prašymas nepatenkinamas, muitinės įstaiga informuoja pareiškėją apie tokio sprendimo priežastis. Apie sprendimą prašymo nepatenkinti pareiškėjui pranešama laikantis 2, 3 ir 4 dalyse nustatytų terminų.
14p straipsnis
Išduodančioji muitinės įstaiga per penkias darbo dienas informuoja kitų valstybių narių muitines apie AEO sertifikato išdavimą, naudodama 14x straipsnyje nurodytą ryšių sistemą. Jeigu prašymas nepatenkinamas, apie tai informuojama per tokį pat laikotarpį.
2 SKYRIUS
AEO sertifikatų teisinės pasekmės
1 skirsnis
Bendrosios nuostatos
14q straipsnis
1. AEO sertifikatas įsigalioja dešimtą darbo dieną nuo jo išdavimo dienos.
2. AEO sertifikatas pripažįstamas visose valstybėse narėse.
3. AEO sertifikatas galioja neribotą laiką.
4. Muitinė stebi kaip vykdomi reikalavimai ir kriterijai, kuriuos turi atitikti įgaliotasis ekonominių operacijų vykdytojas.
5. Išduodančioji muitinės įstaiga atlieka pakartotinį reikalavimų vykdymo ir kriterijų atitikimo įvertinimą šiais atvejais:
a)
iš esmės pasikeitus atitinkamiems Bendrijos teisės aktams;
b)
pastebėjus reikšmingų požymių, kad įgaliotasis ekonominių operacijų vykdytojas nebeatitinka nustatytų reikalavimų ir kriterijų.
Kai AEO sertifikatas išduodamas pareiškėjui, įsteigtam mažiau nei prieš trejus metus, pirmaisiais metais po išdavimo jis stebimas atidžiau.
Tokiais atvejais taikoma 14n straipsnio 2 dalis.
Apie pakartotinio įvertinimo rezultatus informuojamos visų valstybių narių muitinės naudojant 14x straipsnyje nurodytą ryšių sistemą.
2 skirsnis
Įgaliotojo ekonominių operacijų vykdytojo statuso galiojimo sustabdymas
14r straipsnis
1. Išduodančioji muitinės įstaiga sustabdo įgaliotojo ekonominių operacijų vykdytojo statuso galiojimą šiais atvejais:
a)
kai išaiškinama, kad nesilaikoma naudojimosi AEO sertifikatu reikalavimų ar kriterijų;
b)
kai muitinė turi pakankamai pagrindo manyti, kad įgaliotasis ekonominių operacijų vykdytojas įvykdė veiksmą, susijusį su muitinės veiklos taisyklių pažeidimu, dėl kurio gali būti iškelta baudžiamoji byla.
Tačiau pirmos pastraipos b punkte nurodytu atveju muitinės įstaiga gali priimti sprendimą nesustabdyti įgaliotojo ekonominių operacijų vykdytojo statuso galiojimo, jeigu, jos nuomone, pažeidimas nėra reikšmingas atsižvelgiant į muitinės prižiūrimų operacijų skaičių ar apimtis ir nekelia abejonių dėl įgaliotojo ekonominių operacijų vykdytojo sąžiningumo.
Prieš priimdama sprendimą, muitinė apie savo išvadas praneša suinteresuotam ekonominių operacijų vykdytojui. Suinteresuotam ekonominių operacijų vykdytojui sudaroma galimybė per 30 kalendorinių dienų nuo pranešimo dienos ištaisyti padėtį ir (arba) pareikšti savo nuomonę.
Tačiau, jei tai būtina dėl grėsmės piliečių saugumui ir saugai, visuomenės sveikatai ar aplinkai pobūdžio arba lygmens, sprendimas dėl sustabdymo įgyvendinamas nedelsiant. Naudodama 14x straipsnyje nurodytą ryšių sistemą, sprendimą dėl sustabdymo priėmusi muitinės įstaiga nedelsdama informuoja apie tai kitų valstybių narių muitines, kad šios galėtų imtis atitinkamų veiksmų.
2. Jeigu AEO sertifikato turėtojas per 30 kalendorinių dienų, nurodytų 1 dalies trečiojoje pastraipoje, neištaiso 1 dalies a punkte minimos padėties, kompetentinga muitinės įstaiga praneša suinteresuotam ekonominių operacijų vykdytojui, kad jo turimo įgaliotojo ekonominių operacijų vykdytojo statuso galiojimas sustabdomas 30 kalendorinių dienų laikotarpiui, per kurį ekonominių operacijų vykdytojas gali imtis priemonių, būtinų padėčiai ištaisyti. Toks pranešimas naudojantis 14x straipsnyje nurodyta ryšių sistema išsiunčiamas ir kitų valstybių narių muitinėms.
3. Jeigu AEO sertifikato turėtojas yra įvykdęs 1 dalies pirmos pastraipos b punkte nurodytą veiksmą, išduodančioji muitinės įstaiga sustabdo įgaliotojo ekonominių operacijų vykdytojo statuso galiojimą bylos nagrinėjimo laikotarpiui. Ji apie tai praneša sertifikato turėtojui. Toks pranešimas išsiunčiamas ir kitų valstybių narių muitinėms, naudojantis 14x straipsnyje nurodyta ryšių sistema.
4. Jeigu suinteresuotas ekonominių operacijų vykdytojas nepajėgia ištaisyti padėties per 30 kalendorių dienų, tačiau gali pateikti įrodymų, kad galės atitikti reikalavimus, jeigu sustabdymo laikotarpis bus pratęstas, išduodančioji muitinės įstaiga sustabdo įgaliotojo ekonominių operacijų vykdytojo statuso galiojimą dar 30 kalendorinių dienų.
14s straipsnis
1. Sustabdymas neturi įtakos jokiai nebaigtai muitinės procedūrai, kuri buvo pradėta iki sustabdymo dienos.
2. Sustabdymas savaime neturi įtakos leidimams, kurie buvo suteikti neatsižvelgiant į AEO sertifikato turėjimą, išskyrus atvejus, kai sustabdymo priežastys reikšmingos ir šiems leidimams.
3. Sustabdymas savaime neturi įtakos jokiam leidimui naudotis muitinės formalumų supaprastinimais, kuris buvo suteiktas remiantis AEO sertifikatu ir kurio suteikimo reikalavimų tebesilaikoma.
4. Jeigu ekonominių operacijų vykdytojui buvo išduotas 14a straipsnio 1 dalies c punkte nurodytas AEO sertifikatas, o jis nebeatitinka tik 14k straipsnyje nustatytų reikalavimų, įgaliotojo ekonominių operacijų vykdytojo statuso galiojimas sustabdomas iš dalies ir, ekonominių operacijų vykdytojo prašymu, jam gali būti išduotas naujas AEO sertifikatas, nurodytas 14a straipsnio 1 dalies a punkte.
14t straipsnis
1. Kai suinteresuotas ekonominių operacijų vykdytojas muitinei priimtinu būdu įrodo, kad ėmėsi priemonių, reikalingų norint atitikti įgaliotajam ekonominių operacijų vykdytojui taikomus reikalavimus ir kriterijus, išduodančioji muitinės įstaiga atšaukia sprendimą dėl sustabdymo ir apie tai informuoja ekonominių operacijų vykdytoją bei kitų valstybių narių muitines. Sprendimas dėl sustabdymo gali būti atšauktas iki 14r straipsnio 2 arba 4 dalyje nurodyto laikotarpio pabaigos.
Susidarius 14s straipsnio 4 dalyje nurodytai padėčiai sprendimą dėl sustabdymo priėmusi muitinės įstaiga pirma atšaukia tokį sprendimą, o po to atšaukia 14a straipsnio 1 dalies a punkte nurodytą AEO sertifikatą.
2. Jeigu suinteresuotas ekonominių operacijų vykdytojas per 14r straipsnio 2 arba 4 dalyje nustatytą sustabdymo laikotarpį nesiima reikiamų priemonių, išduodančioji muitinės įstaiga atšaukia AEO sertifikatą ir, naudodamasi 14x straipsnyje nurodyta ryšių sistema, nedelsdama apie tai informuoja kitų valstybių narių muitines.
Susidarius 14s straipsnio 4 dalyje nurodytai padėčiai pirminis sertifikatas atitinkamai atšaukiamas, ir galioja tik naujasis AEO sertifikatas, nurodytas 14a straipsnio 1 dalies a punkte.
14u straipsnis
1. Jeigu įgaliotasis ekonominių operacijų vykdytojas kurį laiką negali atitikti kurių nors 14a straipsnyje nustatytų kriterijų, jis gali paprašyti, kad jo turimo įgaliotojo ekonominių operacijų vykdytojo statuso galiojimas būtų sustabdytas. Tokiu atveju įgaliotasis ekonominių operacijų vykdytojas apie tai praneša išduodančiajai muitinės įstaigai, nurodydamas laiką, kai jis vėl galės atitikti minėtus kriterijus. Be to, jis praneša išduodančiajai muitinės įstaigai apie visas priemones, kurių planuoja imtis, ir jų įgyvendinimo terminus.
Tokį pranešimą gavusi muitinės įstaiga, naudodamasi 14x straipsnyje nurodyta ryšių sistema, apie tai praneša kitų valstybių narių muitinėms.
2. Jeigu įgaliotasis ekonominių operacijų vykdytojas neištaiso padėties per jo pranešime nurodytą laiką, išduodančioji muitinės įstaiga gali šį laiką pratęsti, jeigu įgaliotasis ekonominių operacijų vykdytojas veikė sąžiningai. Apie tokį pratęsimą pranešama ir kitų valstybių narių muitinėms naudojantis 14x straipsnyje nurodyta ryšių sistema.
Visais kitais atvejais AEO sertifikatas atšaukiamas, o išduodančioji muitinės įstaiga, naudodamasi 14x straipsnyje nurodyta ryšių sistema, apie tai nedelsdama informuoja kitų valstybių narių muitines.
3. Jeigu per sustabdymo laikotarpį reikiamų priemonių nesiimama, taikomas 14v straipsnis.
3 skirsnis
AEO sertifikato atšaukimas
14v straipsnis
1. Išduodančioji muitinės įstaiga atšaukia AEO sertifikatą šiais atvejais:
a)
jeigu įgaliotasis ekonominių operacijų vykdytojas nesiima 14t straipsnio 1 dalyje nurodytų priemonių;
b)
jeigu įgaliotasis ekonominių operacijų vykdytojas yra padaręs šiurkštų muitinės veiklos taisyklių pažeidimą ir nebeturi teisės apskųsti atitinkamo sprendimo;
c)
jeigu įgaliotasis ekonominių operacijų vykdytojas per 14u straipsnyje nurodytą sustabdymo laikotarpį nesiima būtinų priemonių;
d)
įgaliotojo ekonominių operacijų vykdytojo prašymu.
Tačiau b punkte nurodytu atveju muitinės įstaiga gali priimti sprendimą neatšaukti AEO sertifikato, jeigu, jos nuomone, pažeidimai nėra reikšmingi atsižvelgiant į muitinės prižiūrimų operacijų skaičių ar apimtis ir nekelia abejonių dėl įgaliotojo ekonominių operacijų vykdytojo sąžiningumo.
2. Atšaukimas įsigalioja kitą dieną po to, kai apie jį pranešama.
Jeigu ekonominių operacijų vykdytojui buvo išduotas 14a straipsnio 1 dalies c punkte nurodytas AEO sertifikatas, o jis nebeatitinka tik 14k straipsnyje nustatytų reikalavimų, išduodančioji muitinės įstaiga atšaukia sertifikatą ir išduoda naują AEO sertifikatą, nurodytą 14a straipsnio 1 dalies a punkte.
3. Naudodamasi 14x straipsnyje nurodyta ryšių sistema, išduodančioji muitinės įstaiga apie AEO sertifikato atšaukimą nedelsdama praneša kitų valstybių narių muitinėms.
4. Išskyrus 1 dalies c ir d punktuose nurodytus atšaukimo atvejus, ekonominių operacijų vykdytojas negali kreiptis su nauju prašymu išduoti AEO sertifikatą trejus metus nuo jo atšaukimo dienos.
3 SKYRIUS
Informacijos mainai
14w straipsnis
1. Įgaliotasis ekonominių operacijų vykdytojas informuoja išduodančiąją muitinės įstaigą apie visus po sertifikato išdavimo išaiškėjusius veiksnius, kurie gali turėti įtakos tolesniam jo galiojimui arba turiniui.
2. Išduodančioji muitinės įstaiga sudaro galimybes kitų valstybių narių, kuriose įgaliotasis ekonominių operacijų vykdytojas vykdo muitinės prižiūrimą veiklą, muitinėms susipažinti su jos turima svarbia informacija.
3. Jeigu muitinės įstaiga atšaukia konkretų leidimą naudotis tam tikru muitinės formalumų supaprastinimu, numatytu 260, 263, 269, 272, 276, 277, 282, 283, 313a ir 313b, 324a, 324e, 372, 454a arba 912g straipsniuose, kuris įgaliotajam ekonominių operacijų vykdytojui buvo suteiktas remiantis AEO sertifikatu, ji apie tai praneša AEO sertifikatą išdavusiai muitinės įstaigai.
14x straipsnis
1. Informacijos mainams ir ryšiui tarp muitinių palaikyti, taip pat Komisijos ir ekonominių operacijų vykdytojų informavimui naudojama Komisijos ir muitinių tarpusavio susitarimu nustatytas funkcijas atliekanti elektroninė informacijos ir ryšių sistema.
2. Naudodamosi 1 dalyje nurodyta sistema, Komisija ir muitinės kaupia ir gauna toliau nurodytą informaciją:
a)
elektroniniu būdu perduotus prašymų duomenis;
b)
informaciją apie AEO sertifikatus ir, atitinkamais atvejais, apie jų pataisas, atšaukimą ir įgaliotojo ekonominių operacijų vykdytojo statuso galiojimo sustabdymą;
c)
visą kitą svarbią informaciją.
3. Išduodančioji muitinės įstaiga praneša savo valstybės narės įstaigoms, atliekančioms rizikos analizę, apie AEO sertifikatų išdavimą, keitimą, atšaukimą arba įgaliotojo ekonominių operacijų vykdytojo statuso galiojimo sustabdymą. Ji apie tai taip pat praneša visoms kitų valstybių narių išduodančiosioms muitinės įstaigoms.
4. Gavusi išankstinius atitinkamų įgaliotųjų ekonominių operacijų vykdytojų sutikimus, Komisija gali įgaliotųjų ekonominių operacijų vykdytojų sąrašą viešai paskelbti internete. Šis sąrašas turi būti atnaujinamas“.
4)
I dalies VI antraštinės dalies 1 skyriaus pavadinimas pakeičiamas taip:
5)
I dalies VI antraštinės dalies 1 skyrius papildomas šiuo 1 skirsniu:
„1 skirsnis
Taikymo sritis
181b straipsnis
Jeigu šiame reglamente nenustatyta kitaip, visos į Bendrijos muitų teritoriją įvežamos prekės vadovaujantis Kodekso 36a straipsniu turi būti nurodytos bendrojoje deklaracijoje (toliau - įvežimo bendroji deklaracija).
181c straipsnis
Įvežimo bendrosios deklaracijos nereikalaujama šioms prekėms:
a)
elektros energijai;
b)
vamzdynais įvežamoms prekėms;
c)
laiškams, atvirukams ir spaudiniams, įskaitant įrašytus elektroninėse laikmenose;
d)
pagal Pasaulinės pašto sąjungos konvencijos taisykles vežamoms prekėms;
e)
prekėms, nurodytoms muitinės deklaracijose, pateiktose bet kuriuo kitu veiksmu vadovaujantis 230, 232 ir 233 straipsniais;
f)
keleivių asmeniniame bagaže vežamoms prekėms;
g)
prekėms, kurias deklaruojant vadovaujantis 225, 227 straipsniais ir 229 straipsnio 1 dalimi leidžiama pateikti žodinę muitinės deklaraciją;
h)
prekėms, vežamoms su ATA ir CPD knygelėmis;
i)
prekėms, gabenamoms su 302-ąja forma, nustatyta vadovaujantis Šiaurės Atlanto sutarties šalių konvencija dėl šių šalių ginkluotųjų pajėgų statuso, pasirašyta 1951 m. birželio 19 d. Londone;
j)
prekėms, gabenamoms laivais reguliariosiomis laivybos linijomis, atitinkamai patvirtintomis vadovaujantis 313b straipsniu;
k)
prekėms, kurioms taikomi atleidimai nuo muitų, nustatyti 1961 m. balandžio 18 d. Vienos konvencijoje dėl diplomatinių santykių, 1963 m. balandžio 24 d. Vienos konvencijoje dėl konsulinių santykių arba kitose konsulinėse konvencijose arba 1969 m. gruodžio 16 d. Niujorko konvencijoje dėl specialiųjų misijų.
Tačiau pirmosios pastraipos e, f ir g punktuose nurodytais atvejais įvežimo bendrąją deklaraciją reikia pateikti, jeigu norima įforminti prekių laikinąjį saugojimą. Tokiais atvejais taikoma 184c straipsnio pirmoji pastraipa.
181d straipsnis
Jeigu tarptautiniame susitarime tarp Bendrijos ir trečiosios šalies nustatyta, kad pripažįstami šalyje eksportuotojoje atlikto saugumo patikrinimo rezultatai, taikomos tame susitarime nustatytos sąlygos.“
6)
182 straipsnis išbraukiamas.
7)
I dalies VI antraštinės dalies 2 skyriaus pavadinimas pakeičiamas taip:
8)
183 straipsnis pakeičiamas taip:
„183 straipsnis
1. Įvežimo bendroji deklaracija pateikiama elektroniniu būdu. Joje nurodomi 30A priede nustatyti duomenys, privalomi pateikti tokioje deklaracijoje, ir ji surašoma vadovaujantis tame priede pateiktais paaiškinimais.
Įvežimo bendrąją deklaraciją patvirtina ją pateikiantis asmuo.
199 straipsnio 1 dalis taikoma mutatis mutandis.
2. Muitinė leidžia pateikti popieriuje surašytą įvežimo bendrąją deklaraciją tik kai susidaro kurios nors iš šių aplinkybių:
a)
neveikia muitinės kompiuterizuota sistema;
b)
neveikia asmens, pateikiančio įvežimo bendrąją deklaraciją, elektroninė taikomoji programinė įranga.
Jei reikia, tokios popieriuje surašytos įvežimo bendrosios deklaracijos pateikiamos kartu su krovinio aprašais arba kitais joms papildyti tinkamais sąrašais, ir jose nurodomi 30A priede nustatyti duomenys, kuriuos būtina pateikti įvežimo bendrosiose deklaracijose.
3. Muitinės tarpusavio susitarimu nustato tvarką, kurios turi būti laikomasi 2 dalies pirmos pastraipos a punkte nurodytais atvejais.
4. Naudoti popieriuje surašytas įvežimo bendrąsias deklaracijas, nurodytas 2 dalies pirmos pastraipos b punkte, galima tik muitinei sutikus.
Popieriuje surašytą įvežimo bendrąją deklaraciją pasirašo ją pateikiantis asmuo.
5. Muitinė nedelsdama įregistruoja gautas įvežimo bendrąsias deklaracijas.“
9)
Įterpiami šie 183a-183d straipsniai:
„183a straipsnis
1. Taikant tranzito procedūrą pateikti duomenys gali būti naudojami kaip įvežimo bendroji deklaracija, jeigu laikomasi šių sąlygų:
a)
prekės įvežamos į Bendrijos muitų teritoriją taikant tranzito procedūrą;
b)
tranzito duomenimis keičiamasi naudojantis informacijos technologijomis ir kompiuterių tinklais;
c)
pateikti visi duomenys, kuriuos būtina pateikti įvežimo bendrojoje deklaracijoje.
2. Jeigu tranzito duomenimis, kuriuose yra reikalinga informacija, apsikeičiama iki 184a straipsnyje nurodyto atitinkamo termino, laikoma, kad 183 straipsnyje nustatyti reikalavimai yra įvykdyti net tuo atveju, kai prekės išleidžiamos gabenti tranzitu už Bendrijos muitų teritorijos ribų.
183b straipsnis
Jeigu prekės gabenamos kombinuotuoju transportu, kai į Bendrijos muitų teritoriją atvykstanti aktyvioji transporto priemonė tik gabena kitą aktyviąją transporto priemonę, prievolė pateikti įvežimo bendrąją deklaraciją tenka tos kitos transporto priemonės naudotojui.
Įvežimo bendrosios deklaracijos pateikimo terminas atitinka 184a straipsnyje nurodytą terminą, taikomą per sieną vykstančiai aktyviajai transporto priemonei.
183c straipsnis
Jeigu prekės gabenamos jūrų arba oro transportu pagal bendro laivo ar orlaivio naudojimo arba nuomos sutartį, įvežimo bendrąją deklaraciją privalo pateikti asmuo, kuris prisiėmė sutartinius įsipareigojimus, susijusius su faktiniu prekių gabenimu laivu ar orlaiviu pagal tokią sutartį, ir surašė konosamentą ar orlaivio važtaraštį.
183d straipsnis
1. 183b ir 183c straipsniuose nurodytais atvejais aktyviosios transporto priemonės, atvykstančios į Bendrijos muitų teritoriją, naudotojas pateikia įvežimo muitinės įstaigai išankstinį pranešimą apie atvykimą, kuriame turi būti išvardytos visos ta transporto priemone vežamos prekių siuntos.
Išankstiniame pranešime apie atvykimą nurodomi aktyviosios transporto priemonės, atvykstančios į Bendrijos muitų teritoriją, duomenys. Tame pranešime pateikiama ši informacija apie kiekvieną prekių siuntą:
a)
asmens, atsakingo už prekių gabenimą jų įvežimo į muitų teritoriją metu, tapatybės duomenys;
b)
įvežimo bendrąją deklaraciją pateikiančio asmens tapatybės duomenys;
c)
prekių pakrovimo vieta;
d)
prekių iškrovimo vieta;
e)
unikalus prekių siuntos registracijos numeris, transporto dokumento numeris arba nuoroda į konosamentą ar orlaivio važtaraštį;
f)
atitinkamais atvejais, transporto priemonės registracijos duomenys arba, jeigu prekės gabenamos konteineriais, tokio transporto įrenginio registracijos numeris.
Išankstinis pranešimas apie atvykimą pagal savo formatą ir pateikimo būdą gali būti toks pats kaip įvežimo bendroji deklaracija arba kaip prekybos, uosto ar transporto veikloje naudojamas manifestas ar krovinio aprašas, jeigu jame yra būtini duomenys ir jis pateikiamas įvežimo muitinės įstaigai priimtinu būdu.
2. 183b ir 183c straipsniuose nenurodytais atvejais, kai įvežimo bendrąją deklaraciją, kurioje nurodytos prekės, vežamos į Bendrijos muitų teritoriją atvykstančia transporto priemone, turi pateikti ne tos transporto priemonės naudotojas, o kitas asmuo, tas transporto priemonės naudotojas gali pateikti įvežimo muitinės įstaigai išankstinį pranešimą apie atvykimą.
Išankstiniame pranešime apie atvykimą nurodomi per sieną vykstančios transporto priemonėms registracijos duomenys. Jame pateikiama ši informacija apie kiekvieną prekių siuntą:
a)
įvežimo bendrąją deklaraciją pateikiančio asmens tapatybės duomenys;
b)
prekių pakrovimo vieta;
c)
prekių iškrovimo vieta;
d)
unikalus prekių siuntos registracijos numeris, transporto dokumento numeris arba nuoroda į konosamentą ar orlaivio važtaraštį;
e)
jeigu prekės gabenamos konteineriais, tokio transporto įrenginio registracijos numeris.
3. Pranešimas, nurodytas 1 ir 2 dalyse, pateikiamas laikantis 184a straipsnyje atitinkamai transporto priemonei taikomo termino.
Tačiau 184a straipsnio 1 dalies a punkte nurodytu prekių gabenimo atveju pranešimas pateikiamas ne vėliau kaip prieš 24 valandas iki prekių įvežimo į Bendrijos muitų teritoriją.
4. Išankstiniams pranešimams apie atvykimą mutatis mutandis taikomas 183 straipsnis.“
10)
184 straipsnio 1 dalyje vietoj žodžių „183 straipsnio 1 dalis“ įrašomi žodžiai „183 straipsnio 1 ir 2 dalys“.
11)
I dalies VI antraštinės dalies 1 skyrius papildomas šiais 3 ir 4 skirsniais:
„3 skirsnis
Terminai
184a straipsnis
1. Jeigu prekės gabenamos jūrų transportu, įvežimo bendroji deklaracija pateikiama įvežimo muitinės įstaigai laikantis šių terminų:
a)
gabenant krovinius konteineriais, išskyrus atvejus, kai taikomas c arba d punktas, - ne vėliau kaip prieš 24 valandas iki prekių pakrovimo į laivą išvykimo uoste;
b)
gabenant birius arba palaidus krovinius, - ne vėliau kaip prieš keturias valandas iki atvykimo į pirmąjį Bendrijos muitų teritorijoje esantį uostą;
c)
kai prekės gabenamos tarp Grenlandijos, Farerų salų, Seutos, Melilijos, Norvegijos, Islandijos arba Baltijos jūros, Šiaurės jūros, Juodosios jūros ar Viduržemio jūros uostų, visų Maroko uostų ir Bendrijos muitų teritorijos, išskyrus Prancūzijos užjūrio departamentus, Azorų, Madeiros ir Kanarų salas, - ne vėliau kaip prieš dvi valandas iki atvykimo į pirmąjį Bendrijos muitų teritorijoje esantį uostą;
d)
išskyrus atvejus, kuriems taikomas c punktas, kai prekės gabenamos tarp teritorijos, nepriklausančios Bendrijos muitų teritorijai, ir Prancūzijos užjūrio departamentų, Azorų, Madeiros ar Kanarų salų ir kai kelionė trunka trumpiau nei 24 valandas, - ne vėliau kaip prieš dvi valandas iki atvykimo į pirmąjį Bendrijos muitų teritorijoje esantį uostą.
2. Jeigu prekės gabenamos oro transportu, įvežimo bendroji deklaracija įvežimo muitinės įstaigai pateikiama laikantis šių terminų:
a)
trumpo nuotolio skrydžių atveju - ne vėliau kaip faktinio orlaivio pakilimo metu;
b)
ilgo nuotolio skrydžių atveju - ne vėliau kaip prieš keturias valandas iki atvykimo į pirmąjį Bendrijos muitų teritorijoje esantį oro uostą.
Šioje straipsnio dalyje trumpo nuotolio skrydžiu laikomas skrydis, kuris trunka trumpiau nei keturias valandas nuo išvykimo iš paskutiniojo išvykimo oro uosto, esančio trečiojoje šalyje, iki atvykimo į pirmąjį Bendrijos oro uostą. Visi kiti skrydžiai yra laikomi ilgo nuotolio skrydžiais.
3. Kai prekės gabenamos geležinkelių ir vidaus vandenų transportu, įvežimo bendroji deklaracija įvežimo muitinės įstaigai pateikiama ne vėliau kaip prieš dvi valandas iki atvykimo į Bendrijos muitų teritorijoje esančią įvežimo muitinės įstaigą.
4. Kai prekės vežamos kelių transportu, įvežimo bendroji deklaracija įvežimo muitinės įstaigai pateikiama ne vėliau kaip prieš vieną valandą iki atvykimo į Bendrijos muitų teritorijoje esančią įvežimo muitinės įstaigą.
5. Kai įvežimo bendroji deklaracija nepateikiama naudojantis duomenų apdorojimo techninėmis priemonėmis, vietoj 1 dalies c ir d punktuose, 2 dalies a punkte bei 3 ir 4 dalyse nurodytų terminų taikomas ne mažiau kaip keturių valandų terminas.
6. 1-4 dalyse nustatyti terminai taikomi ir tada, kai laikinai neveikia muitinės kompiuterizuota sistema.
184b straipsnis
184a straipsnio 1-4 dalyse nurodyti terminai netaikomi šiais atvejais:
a)
kai tarptautiniuose susitarimuose tarp Bendrijos ir trečiųjų šalių nustatyta, kad pripažįstami saugumo patikrinimai, kaip nurodyta 181d straipsnyje;
b)
kai tarptautiniuose susitarimuose tarp Bendrijos ir trečiųjų šalių nustatyti reikalavimai, kad deklaracijų duomenų mainai turi būti vykdomi laikantis kitokių terminų, nei nurodyti 184a straipsnio 1-4 dalyse;
c)
force majeure atvejais.
184c straipsnis
Jeigu muitinei pateikus prekes, kurias įvežant būtina pateikti įvežimo bendrąją deklaraciją, nustatoma, kad tokia deklaracija nepateikta, asmuo, kuris įvežė prekes į Bendrijos muitų teritoriją arba prisiėmė atsakomybę už jų gabenimą, turi nedelsdamas pateikti įvežimo bendrąją deklaraciją.
Jeigu ekonominių operacijų vykdytojas pateikia įvežimo bendrąją deklaraciją jau pasibaigus 184a straipsnyje nustatytiems terminams, tai nekliudo taikyti nacionalinių teisės aktų nustatytų sankcijų.
4 skirsnis
Rizikos analizė
184d straipsnis
1. Prieš įvežant prekes į Bendrijos muitų teritoriją, įvežimo muitinės įstaiga, gavusi įvežimo bendrojoje deklaracijoje nurodytą informaciją, atlieka reikiamą rizikos analizę (pirmiausia - saugumo ir saugos užtikrinimo tikslais). Jeigu įvežimo bendroji deklaracija pateikiama ne įvežimo muitinės įstaigai, o kitai muitinės įstaigai, ir jos duomenys gaunami vadovaujantis Kodekso 36a straipsnio 2 dalimi ir 36c straipsnio 1 dalies antrąja pastraipa, įvežimo muitinės įstaiga arba pripažįsta kitos muitinės įstaigos atliktos rizikos analizės rezultatus, arba į juos atsižvelgia pati atlikdama rizikos analizę.
2. Jeigu laikomasi 184a straipsnyje nustatytų terminų, muitinė atlieka rizikos analizę iki prekių atgabenimo.
Tačiau 184a straipsnio 1 dalies a punkte nurodytu prekių gabenimo atveju muitinė atlieka rizikos analizę per 24 valandas nuo įvežimo bendrosios deklaracijos gavimo. Jeigu įvertinusi šios analizės rezultatus muitinė turi rimto pagrindo manyti, kad prekių įvežimas į Bendrijos muitų teritoriją sukeltų tokią didelę grėsmę Bendrijos saugumui ir saugai, kad reikėtų neatidėliotino įsikišimo, muitinė praneša įvežimo bendrąją deklaraciją pateikusiam asmeniui (arba asmeniui, atsakingam už prekių vežimą į Bendrijos muitų teritoriją, jeigu tai ne tas pats asmuo), kad prekės neturėtų būti kraunamos. Toks pranešimas perduodamas per 24 valandas nuo įvežimo bendrosios deklaracijos gavimo.
3. Kai į Bendrijos muitų teritoriją įvežamos prekės, kurios nenurodomos įvežimo bendrojoje deklaracijoje vadovaujantis 181c straipsnio a-i punktais, rizikos analizė atliekama pateikus tokias prekes muitinei pagal jas deklaruojant pateiktą muitinės deklaraciją.
4. Muitinei pateiktos prekės gali būti išleidžiamos muitinės sankcionuotiems veiksmams atlikti iš karto po to, kai atliekama rizikos analizė ir kai pagal jos rezultatus prekes galima išleisti.
184e straipsnis
Jeigu laivas ar orlaivis vyksta į daugiau nei vieną uostą ar oro uostą Bendrijos muitų teritorijoje ir vykdamas iš vieno tokio uosto ar oro uosto į kitą neužsuka į uostus ar oro uostus, esančius už Bendrijos muitų teritorijos ribų, pirmajame Bendrijos uoste arba oro uoste turi būti pateikiama įvežimo bendroji deklaracija, kurioje nurodomos visos gabenamos prekės. Muitinė šiame pirmajame įvežimo uoste ar oro uoste atlieka su visomis gabenamomis prekėmis susijusios rizikos analizę, kurios tikslas - saugumo ir saugos užtikrinimas. Papildoma su šiomis prekėmis susijusios rizikos analizė gali būti atliekama jų iškrovimo uoste arba oro uoste.
Nustačiusi riziką ir įvertinusi grėsmės lygį, pirmojo įvežimo uosto ar oro uosto muitinės įstaiga imasi prevencinių priemonių, jeigu laiko, kad prekių siuntų keliama grėsmė yra tokia didelė, kad būtina nedelsiant įsikišti, arba perduoda rizikos analizės rezultatus kitiems uostams ar oro uostams.
Kituose Bendrijos muitų teritorijoje esančiuose uostuose ar oro uostuose pateikiamoje įvežimo bendrojoje deklaracijoje reikia nurodyti tik tas prekes, kurios iškraunamos tame uoste ar oro uoste. Tokiais atvejais 184a straipsnio 1 ir 2 dalyse nurodytas terminas netaikomas.
184f straipsnis
Kai prekės, kurios pakraunamos Bendrijos muitų teritorijoje esančiame uoste ir numatomos iškrauti kitame Bendrijos uoste, yra gabenamos laivu, kuris plaukioja tarp šių uostų neįplaukdamas į jokius kitus uostus, esančius už Bendrijos muitų teritorijos ribų, Bendrijos uoste pateikiamoje įvežimo bendrojoje deklaracijoje būtina nurodyti tik tas prekes, kurios jame iškraunamos. Tokiais atvejais 184a straipsnio 1 dalyje nurodytas terminas netaikomas.“
12)
I dalies VI antraštinės dalies 3 skyriaus pavadinimas pakeičiamas taip:
13)
186 straipsnis pakeičiamas taip:
„186 straipsnis
1. Kai prekės pateikiamos muitinei vadovaujantis Kodekso 40 straipsniu, laikoma, kad įformintas jų laikinasis saugojimas, ir muitinė pasilieka sau įvežimo bendrąją deklaraciją, kad galėtų patikrinti, ar joje nurodytoms prekėms įforminti muitinės sankcionuoti veiksmai. Taikant Kodekso 49 straipsnį laikoma, kad įvežimo bendroji deklaracija pateikta prekių pateikimo dieną.
2. Kai vadovaujantis Kodekso 36c straipsniu įvežimo muitinės įstaigai vietoj įvežimo bendrosios deklaracijos pateikiama muitinės deklaracija, muitinė šią deklaraciją priima iš karto, kai jai pateikiamos prekės, o prekėms iš karto įforminama deklaruota procedūra laikantis nustatytų tos procedūros taikymo sąlygų.
3. Taikant 1 ir 2 dalis, kai ne Bendrijos prekės, gabentos iš išvykimo muitinės įstaigos taikant tranzito procedūrą, pateikiamos Bendrijos muitų teritorijoje esančiai paskirties muitinės įstaigai, laikinajam saugojimui naudotina įvežimo bendrąja deklaracija laikoma paskirties muitinės įstaigai skirta tranzito deklaracija.“
14)
187 straipsnyje vietoj žodžių „44 straipsnio 2 dalis“ įrašomi žodžiai „36b straipsnio 3 dalis“.
15)
Įterpiamas šis 187a straipsnis:
„187a straipsnis
1. Muitinė, vadovaudamasi Kodekso 42 straipsniu, gali leisti asmeniui, kuris pagal muitinės veiklos taisykles gali pasirinkti prekėms taikytinus muitinės sankcionuotus veiksmus, pateikusiam žodinį prašymą, apžiūrėti prekes. Be to, atsižvelgusi į aplinkybes, muitinė gali nuspręsti, kad reikia pateikti rašytinį prašymą.
2. Muitinė gali leisti imti prekių pavyzdžius tik gavusi rašytinį 1 dalyje nurodyto asmens prašymą.
3. Rašytinis prašymas gali būti surašytas popieriuje arba pateiktas elektroniniu būdu. Suinteresuotasis asmuo jį pasirašo arba kitaip patvirtina ir pateikia kompetentingai muitinės įstaigai. Prašyme nurodomi šie duomenys:
a)
pareiškėjo pavadinimas (vardas, pavardė) ir adresas;
b)
prekių buvimo vieta;
c)
nuoroda į vieną iš šių dalykų:
i)
įvežimo bendrąją deklaraciją;
ii)
ankstesnę muitinės procedūrą;
iii)
transporto priemonę;
d)
visi kiti duomenys, reikalingi prekėms identifikuoti.
4. Muitinė praneša suinteresuotajam asmeniui apie savo sprendimą. Jeigu buvo prašoma leisti imti prekių pavyzdžius, nurodomas leidžiamų paimti prekių kiekis.
5. Prekės apžiūrimos ir jų pavyzdžiai imami muitinei prižiūrint ir laikantis jos nustatytos tvarkos.
Visa atsakomybė ir išlaidos, susijusios su prekių apžiūra, jų pavyzdžių ėmimu ir analize, tenka suinteresuotajam asmeniui.
6. Paimtiems pavyzdžiams taikomi formalumai, susiję su pasirinktais muitinės sankcionuotais veiksmais. Jeigu tiriami pavyzdžiai sunaikinami arba negrįžtamai prarandami, laikoma, kad skola muitinei neatsirado.
Visoms tyrimo metu atsiradusioms atliekoms ar laužui turi būti įforminami ne Bendrijos prekėms taikytini muitinės sankcionuoti veiksmai.“
16)
I dalies VI antraštinės dalies 4 skyriaus pavadinimas pakeičiamas taip:
17)
201 straipsnis pakeičiamas taip:
„201 straipsnis
1. Muitinės deklaracija pateikiama vienai iš šių muitinės įstaigų:
a)
muitinės įstaigai, prižiūrinčiai tą vietą, kurioje pagal muitinės veiklos taisykles prekės buvo ar turi būti pateiktos muitinei;
b)
muitinės įstaigai, prižiūrinčiai tą vietą, kurioje yra eksportuotojo buveinė arba kurioje supakuojamos arba pakraunamos eksportuojamos prekės, išskyrus atvejus, nurodytus 789, 790, 791 ir 794 straipsniuose.
Muitinės deklaracija gali būti pateikta tada, kai prekės pateiktos muitinei arba kai muitinė gali jas patikrinti.
2. Muitinė gali leisti pateikti muitinės deklaraciją anksčiau, nei deklarantas gali pateikti prekes arba sudaryti galimybę jas patikrinti muitinės įstaigoje, kuriai buvo pateikta muitinės deklaracija, arba kitoje muitinės nustatytoje muitinės įstaigoje ar vietoje.
Muitinė, atsižvelgusi į aplinkybes, gali nustatyti terminą, iki kurio jai turi būti pateiktos prekės arba sudaryta galimybė jas patikrinti. Jeigu iki šio termino prekės nepateikiamos arba nesudaroma galimybė jas patikrinti, laikoma, kad muitinės deklaracija nebuvo pateikta.
Muitinės deklaracija gali būti priimta tik tuomet, kai atitinkamos prekės pateikiamos muitinei arba kai sudaroma muitinei priimtina galimybė jas patikrinti.“
18)
212 straipsnio 1 dalis papildoma šia pastraipa:
„Kai vadovaujantis Kodekso 36c straipsnio 1 dalimi muitinės deklaracija naudojama kaip įvežimo bendroji deklaracija, šioje deklaracijoje be 37 priede nustatytų duomenų, reikalingų atitinkamai procedūrai įforminti, turi būti pateikiami 30A priede nustatyti duomenys, kuriuos privaloma nurodyti įvežimo bendrojoje deklaracijoje.“
19)
216 straipsnis papildomas šia pastraipa:
„Kai vadovaujantis Kodekso 182b straipsniu reikalaujama, kad išvežant prekes iš Bendrijos muitų teritorijos būtų pateikta muitinės deklaracija, toje deklaracijoje be 37 priede nustatytų duomenų, reikalingų atitinkamai procedūrai įforminti, turi būti pateikiami 30A priede nustatyti duomenys, kuriuos privaloma nurodyti išvežimo bendrojoje deklaracijoje.“
20)
251 straipsnio 2 dalies b punktas pakeičiamas taip:
„b)
kitų prekių gabenimo atveju:
i)
eksporto muitinės įstaigai vadovaujantis 792a straipsniu buvo pranešta, kad deklaruotos prekės nebuvo išvežtos iš Bendrijos muitų teritorijos;
ii)
praėjus 90 dienų nuo prekių išleidimo eksportuoti jos nebuvo išvežtos iš Bendrijos muitų teritorijos arba neįmanoma pateikti priimtinų jų eksporto įrodymų, kaip numatyta 792b straipsnio 2 dalyje.“
21)
254 straipsnis pakeičiamas taip:
„254 straipsnis
Deklaranto prašymu muitinės įstaiga gali priimti deklaracijas išleidimui į laisvą apyvartą įforminti, kuriose pateikti ne visi 37 priede nustatyti duomenys.
Tačiau tose deklaracijose turi būti pateikti bent tie 30A priede nustatyti duomenys, kuriuos privaloma nurodyti deklaracijoje, kurioje nenurodyta tam tikra informacija.“
22)
260 straipsnio 2 dalis pakeičiama taip:
„2. Tokioje supaprastintoje deklaracijoje turi būti pateikti bent tie 30A priede nustatyti duomenys, kuriuos privaloma pateikti supaprastintoje importo deklaracijoje.“
23)
261 straipsnis papildomas šia 4 dalimi:
„4. Jeigu suinteresuotasis asmuo turi 14a straipsnio 1 dalies a arba c punkte nurodytą AEO sertifikatą, visų valstybių narių muitinės patikrina tik tai, ar įgaliotasis ekonominių operacijų vykdytojas deklaruoja prekes išleidimui į laisvą apyvartą tik kartas nuo karto. Visi kiti šio straipsnio 1 ir 2 dalyse nustatyti reikalavimai laikomi įvykdytais.“
24)
262 straipsnio 1 dalis pakeičiama taip:
„1. 260 straipsnyje nurodytame leidime pateikiami šie duomenys:
a)
muitinės įstaiga (-os), kurios (-ių) kompetencijai priklauso priimti supaprastintas deklaracijas;
b)
prekės, kurioms jis taikomas; ir
c)
nuoroda į suinteresuotojo asmens pateiktiną garantiją, užtikrinančią galinčios atsirasti skolos muitinei sumokėjimą.
Jame taip pat nustatoma papildomų deklaracijų forma ir turinys bei terminai, iki kurių jos turi būti pateikiamos jas priimti paskirtai muitinės įstaigai.“
25)
264 straipsnis papildomas šia 3 dalimi:
„3. Jeigu suinteresuotasis asmuo turi 14a straipsnio 1 dalies a arba c punkte nurodytą AEO sertifikatą, visų valstybių narių muitinės patikrina tik tai, ar įgaliotasis ekonominių operacijų vykdytojas deklaruoja prekes išleidimui į laisvą apyvartą tik kartas nuo karto. Visi kiti 1 ir 2 dalyse nustatyti reikalavimai laikomi įvykdytais.“
26)
266 straipsnio 3 dalis pakeičiama taip:
„3. Įrašymas į apskaitos registrus, nurodytas 1 dalies a, b ir c punktuose, gali būti pakeistas bet kuriuo kitu formalumu, suteikiančiu panašias muitinės reikalaujamas garantijas. Šiuose įrašuose turi būti nurodoma jų padarymo data ir bent tie 30A priede nustatyti duomenys, kuriuos privaloma pateikti deklaracijoje taikant procedūrą, įforminamą asmens pageidaujamoje vietoje.“
27)
268 straipsnio 1 dalis pakeičiama taip:
„1. Deklaranto prašymu įvežimo muitinės įstaiga gali priimti deklaracijas muitinio sandėliavimo procedūrai įforminti, kuriose pateikti ne visi 37 priede nustatyti duomenys.
Tačiau tose deklaracijose turi būti pateikti bent tie 30A priede nustatyti duomenys, kuriuos privaloma nurodyti deklaracijoje, kurioje nenurodyta tam tikra informacija.“
28)
270 straipsnis papildomas šia 5 dalimi:
„5. Jeigu suinteresuotasis asmuo turi 14a straipsnio 1 dalies a arba c punkte nurodytą AEO sertifikatą, visų valstybių narių muitinės patikrina tik tai, ar įgaliotasis ekonominių operacijų vykdytojas įformina prekėms procedūrą tik kartas nuo karto. Visi kiti 1, 2 ir 3 dalyse nustatyti reikalavimai laikomi įvykdytais.“
29)
271 straipsnis pakeičiamas taip:
„271 straipsnis
269 straipsnio 1 dalyje nurodytame leidime nustatomos specialiosios procedūros taikymo taisyklės, įskaitant muitinės įstaigą (-as), kurioje (-se) procedūra įforminama.
Papildomos deklaracijos pateikti nereikia.“
30)
275 straipsnio 1 dalis pakeičiama taip:
„1. Deklaranto prašymu įvežimo muitinės įstaiga gali priimti deklaracijas ekonominio poveikio turinčioms muitinės procedūroms, išskyrus laikinojo išvežimo perdirbti ir muitinio sandėliavimo procedūras, įforminti, kuriose pateikti ne visi 37 priede nustatyti duomenys arba kartu su kuriomis nepateikti tam tikri 220 straipsnyje nurodyti dokumentai.
Tačiau tose deklaracijose turi būti pateikti bent tie 30A priede nustatyti duomenys, kuriuos privaloma nurodyti deklaracijoje, kurioje nenurodyta tam tikra informacija.“
31)
279 straipsnis pakeičiamas taip:
„279 straipsnis
1. Eksporto muitinės įstaigoje atliekami formalumai, numatyti 792 straipsnyje, gali būti supaprastinti vadovaujantis šiuo skyriumi.
2. Taikant šį skyrių taikoma 792 straipsnio 4 dalis, 792a, 792b, 793-793c straipsniai ir, atitinkamais atvejais, 796a-796e straipsniai.“
32)
280 ir 281 straipsniai pakeičiami taip:
„280 straipsnis
1. Deklaranto prašymu eksporto muitinės įstaiga gali priimti eksporto deklaracijas, kuriose pateikti ne visi 37 priede nustatyti duomenys.
Tačiau tose deklaracijose turi būti pateikti bent tie 30A priede nustatyti duomenys, kuriuos privaloma nurodyti deklaracijoje, kurioje nenurodyta tam tikra informacija.
Jeigu prekės apmokestinamos eksporto muitais arba jų atžvilgiu taikomos kurios nors kitos priemonės, nustatytos įgyvendinant bendrąją žemės ūkio politiką, eksporto deklaracijose turi būti pateikiama visa informacija, būtina tokiems muitams ar priemonėms taikyti.
2. Eksporto deklaracijoms mutatis mutandis taikomi 255-259 straipsniai.
281 straipsnis
1. Kai taikomas 789 straipsnis, papildoma deklaracija gali būti pateikiama muitinės įstaigai, prižiūrinčiai vietą, kurioje yra eksportuotojo buveinė.
2. Jeigu subrangovas ir eksportuotojas yra įsteigti skirtingose valstybėse narėse, 1 dalis taikoma tik tuo atveju, kai būtinais duomenimis keičiamasi elektroniniu būdu, vadovaujantis 4d straipsniu.
3. Eksporto deklaracijoje, kurioje nenurodyta tam tikra informacija, būtina nurodyti muitinės įstaigą, kuriai turi būti pateikta papildoma deklaracija. Eksporto deklaraciją, kurioje nenurodyta tam tikra informacija, gavusi muitinės įstaiga perduoda tos deklaracijos duomenis muitinės įstaigai, kuriai, kaip nustatyta 1 dalyje, pateikiama papildoma deklaracija.
4. Muitinės įstaiga, kuriai 2 dalyje nurodytais atvejais pateikiama papildoma deklaracija, nedelsdama perduoda jos duomenis muitinės įstaigai, kuriai buvo pateikta eksporto deklaracija, kurioje nenurodyta tam tikra informacija.“
33)
282 straipsnio 2 dalis pakeičiama taip:
„2. Supaprastintoje deklaracijoje turi būti pateikti bent tie 30A priede nustatyti duomenys, kuriuos privaloma nurodyti supaprastintoje deklaracijoje.
255-259 straipsniai taikomi mutatis mutandis.“
34)
285 straipsnis pakeičiamas taip:
„285 straipsnis
1. Prieš išveždamas prekes iš 283 straipsnyje nurodytų vietų, įgaliotasis eksportuotojas turi:
a)
tinkamai pranešti apie tokį prekių išvežimą eksporto muitinės įstaigai, pateikdamas supaprastintą eksporto deklaraciją, nurodytą 282 straipsnyje;
b)
sudaryti muitinei galimybę susipažinti su visais dokumentais, kuriuos reikalaujama turėti eksportuojant prekes.
2. Įgaliotasis eksportuotojas vietoj supaprastintos eksporto deklaracijos gali pateikti eksporto deklaraciją, kurioje nurodyta visa informacija. Šiuo atveju reikalavimas pateikti papildomą deklaraciją, nustatytas Kodekso 76 straipsnio 2 dalyje, netaikomas.“
35)
Įterpiamas šis 285a straipsnis:
„285a straipsnis
1. Muitinė gali nereikalauti, kad įgaliotasis eksportuotojas kiekvienu prekių išvežimo atveju pateiktų eksporto muitinės įstaigai supaprastintą eksporto deklaraciją. Tokia išimtis taikoma tik tuo atveju, jeigu įgaliotasis eksportuotojas laikosi šių reikalavimų:
a)
įgaliotasis eksportuotojas, laikydamasis eksporto muitinės įstaigos nustatytos tvarkos ir naudodamas jos nustatytą formą, informuoja tą įstaigą apie kiekvieną prekių išvežimą;
b)
prieš išveždamas prekes iš 283 straipsnyje nurodytų vietų, įgaliotasis eksportuotojas pateikia muitinei visą informaciją, kuri, jos nuomone, būtina veiksmingai rizikos analizei atlikti, arba suteikia prieigą prie tokios informacijos;
c)
įgaliotasis eksportuotojas įrašo informaciją apie prekes savo apskaitos registrus.
Įrašymas į apskaitos registrus, nurodytas pirmos pastraipos c punkte, gali būti pakeistas bet kuriuo kitu muitinės reikalaujamu formalumu, suteikiančiu panašias garantijas. Šiuose įrašuose turi būti nurodoma jų padarymo data ir prekėms identifikuoti būtini duomenys.
2. Susidarius tam tikromis ypatingomis aplinkybėmis, sąlygotoms atitinkamų prekių pobūdžio ir greitos eksporto operacijų eigos, muitinė iki 2009 m. birželio 30 d. gali leisti įgaliotajam eksportuotojui nevykdyti 1 dalies pirmos pastraipos a ir b punktuose nustatytų reikalavimų, jeigu jis pateikia atitinkamai muitinės įstaigai visą informaciją, kuri, tos įstaigos manymu, būtina, kad ji prireikus galėtų pasinaudoti savo teise patikrinti prekes prieš jų išvežimą.
Šiuo atveju informacijos apie prekes įrašymas į įgaliotojo eksportuotojo apskaitos registrus yra lygiavertis jų išleidimui.“
36)
Įterpiamas šis 285b straipsnis:
„285b straipsnis
1. 285a straipsnio 1 dalies pirmos pastraipos a punkte nurodyta informacija pateikiama eksporto muitinės įstaigai laikantis 592b ir 592c straipsniuose nustatytų terminų.
2. Įrašant informaciją į apskaitos registrus vadovaujantis 285a straipsnio 1 dalies pirmos pastraipos c punktu turi būti nurodomi tie 30A priede nustatyti duomenys, kuriuos privaloma nurodyti taikant procedūrą, įforminamą asmens pageidaujamoje vietoje.
3. Muitinė užtikrina, kad būtų vykdomi 796a-796e straipsniuose nustatyti reikalavimai.“
37)
286 straipsnio 3 ir 4 dalys pakeičiamos taip:
„3. Prieš išveždamas prekes, įgaliotasis eksportuotojas turi įvykdyti šiuos reikalavimus:
a)
atlikti 285 arba 285a straipsnyje nurodytas procedūras;
b)
kuriame nors lydimajame dokumente arba kurioje nors jį pakeičiančioje laikmenoje nurodyti šiuos duomenis:
i)
nuorodą į įrašą jo apskaitos registruose;
ii)
i papunktyje nurodyto įrašo padarymo datą;
iii)
leidimo numerį;
iv)
leidimą išdavusios muitinės įstaigos pavadinimą.“
38)
287 straipsnio 1 dalis pakeičiama taip:
„1. 283 straipsnyje nurodytame leidime detaliai nustatomos procedūros taikymo taisyklės ir, visų pirma, nurodoma:
a)
prekės, kurioms jis taikomas;
b)
kaip turi būti vykdomos 285a straipsnio 1 dalyje nurodytos sąlygos;
c)
kaip ir kuriuo metu išleidžiamos prekės;
d)
lydimojo dokumento arba jį pakeičiančios laikmenos turinys ir jo (jos) patvirtinimo būdas;
e)
papildomos deklaracijos pateikimo tvarka ir terminas, per kurį ji turi būti pateikta.
Kai taikomi 796a-796e straipsniai, apie prekių išleidimą, nurodytą pirmos pastraipos c punkte, pranešama vadovaujantis 796b straipsniu.“
39)
288 straipsnio 2 dalis pakeičiama taip:
„2. 1 dalyje nurodytame dokumente arba laikmenoje turi būti pateikiami bent tie 30A priede nustatyti duomenys, kuriuos privaloma nurodyti įforminant atitinkamą procedūrą. Kartu su šiuo dokumentu arba laikmena pateikiamas prašymas eksportuoti.
Muitinė gali leisti šį prašymą pakeisti bendruoju prašymu, jeigu ekonominių operacijų vykdytojas yra pateikęs muitinei informaciją, kuri, jos nuomone, būtina veiksmingai rizikos analizei atlikti ir prekėms patikrinti. Bendrasis prašymas taikomas eksporto operacijoms, kurias numatoma atlikti per tam tikrą laikotarpį. Deklarantas turi pateikti nuorodą į šį leidimą eksportuojant prekes naudojamame dokumente arba laikmenoje.“
40)
289 straipsnis papildomas šia pastraipa:
„Tačiau deklarantas turi sudaryti galimybę muitinei susipažinti su informacija, kuri būtina veiksmingai rizikos analizei atlikti ir prekėms patikrinti prieš jų išvežimą.“
41)
313b straipsnyje įterpiama ši 3a dalis:
„3a. Jeigu laivybos bendrovė turi AEO sertifikatą, nurodytą 14a straipsnio 1 dalies a arba c punkte, atitinkamų valstybių narių muitinės tikrina tik tai, ar jis atitinka šio straipsnio 3 dalies c ir d punktuose nustatytus reikalavimus. Visi kiti šiame straipsnyje nustatyti reikalavimai laikomi įvykdytais.“
42)
367 straipsnis pakeičiamas taip:
„367 straipsnis
Šis poskirsnis netaikomas supaprastintoms procedūroms, nurodytoms 372 straipsnio 1 dalies g punkte ir taikomoms gabenant prekes tam tikrų rūšių transportu.“
43)
368 straipsnis išbraukiamas.
44)
373 straipsnis papildomas šia 3 dalimi:
„3. Jeigu atitinkamas asmuo turi AEO sertifikatą, nurodytą 14a straipsnio 1 dalies a arba c punkte, laikoma, kad jis atitinka šio straipsnio 1 dalies c punkte ir 2 dalies b punkte nustatytus reikalavimus.“
45)
454a straipsnis papildomas šia 5 dalimi:
„5. Jeigu atitinkamas asmuo turi AEO sertifikatą, nurodytą 14a straipsnio 1 dalies a arba c punkte, laikoma, kad jis atitinka šio straipsnio 2 dalies pirmos pastraipos c punkte ir 373 straipsnio 2 dalies b punkte nustatytus reikalavimus.“
46)
II dalyje IV antraštinės dalies pavadinimas pakeičiamas taip:
47)
II dalies IV antraštinėje dalyje įterpiamas šis 1 skyrius:
„1 SKYRIUS
Bendrosios nuostatos, taikomos muitinės deklaracijoms
592a straipsnis
592b-592f straipsniai netaikomi šioms prekėms:
a)
elektros energijai;
b)
vamzdynais išvežamoms prekėms;
c)
laiškams, atvirukams ir spaudiniams, įskaitant įrašytus elektroninėse laikmenose;
d)
pagal Pasaulinės pašto sąjungos konvencijos taisykles vežamoms prekėms;
e)
prekėms, nurodytoms muitinės deklaracijose, pateiktose bet kuriuo kitu veiksmu vadovaujantis 231 ir 233 straipsniais;
f)
keleivių asmeniniame bagaže vežamoms prekėms;
g)
prekėms, kurias deklaruojant vadovaujantis 226, 227 straipsniais ir 229 straipsnio 2 dalimi leidžiama pateikti žodinę deklaraciją;
h)
prekėms, vežamoms su ATA ir CPD knygelėmis;
i)
prekėms, gabenamoms su 302-ąja forma, nustatyta vadovaujantis Šiaurės Atlanto sutarties šalių konvencija dėl šių šalių ginkluotųjų pajėgų statuso, pasirašyta 1951 m. birželio 19 d. Londone;
j)
prekėms, gabenamoms laivais reguliariosiomis laivybos linijomis, atitinkamai patvirtintomis vadovaujantis 313b straipsniu.
592b straipsnis
1. Kai iš Bendrijos muitų teritorijos išvežamoms prekėms įforminama muitinės deklaracija, ši muitinės deklaracija pateikiama kompetentingai muitinės įstaigai laikantis šių terminų:
a)
prekių gabenimo jūrų transportu atvejais:
i)
gabenant krovinius konteineriais, išskyrus atvejus, kai taikomas iii arba iv punktas, - ne vėliau kaip prieš 24 valandas iki prekių pakrovimo į laivą, kuriuo jas norima išgabenti iš Bendrijos muitų teritorijos;
ii)
gabenant birius arba palaidus krovinius - ne vėliau kaip prieš keturias valandas iki išvykimo iš Bendrijos muitų teritorijoje esančio uosto;
iii)
kai prekės gabenamos tarp Bendrijos muitų teritorijos, išskyrus Prancūzijos užjūrio departamentus, Azorų, Madeiros ar Kanarų salas, ir Grenlandijos, Farerų salų, Seutos, Melilijos, Norvegijos, Islandijos, Baltijos jūros, Šiaurės jūros, Juodosios jūros, Viduržemio jūros uostų arba visų Maroko uostų, - ne vėliau kaip prieš dvi valandas iki išvykimo iš Bendrijos muitų teritorijoje esančio uosto;
iv)
išskyrus atvejus, nurodytus iii punkte, kai prekės gabenamos tarp Prancūzijos užjūrio departamentų, Azorų, Madeiros, Kanarų salų bei teritorijų, nepriklausančių Bendrijos muitų teritorijai, ir kai kelionė trunka trumpiau nei 24 valandas, - ne vėliau kaip prieš dvi valandas iki išvykimo iš Bendrijos muitų teritorijoje esančio uosto;
b)
prekių gabenimo oro transporto atvejais - ne vėliau kaip prieš 30 minučių iki išvykimo iš Bendrijos muitų teritorijoje esančio oro uosto;
c)
prekių gabenimo geležinkelių ir vidaus vandenų transporto atvejais - ne vėliau kaip prieš dvi valandas iki išvykimo iš išvežimo muitinės įstaigos;
d)
prekių gabenimo kelių transporto atvejais - ne vėliau kaip prieš vieną valandą iki išvykimo iš išvežimo muitinės įstaigos;
e)
atsarginių ir remontui skirtų dalių, montuojamų laivuose ir orlaiviuose atliekant jų remontą ir techninę priežiūrą, laivų ir orlaivių mašinoms ir prietaisams skirtų variklių degalų, tepalų ir dujų, taip pat laivuose ar orlaiviuose vartojamų maisto produktų tiekimo atvejais - ne vėliau kaip prieš 15 minučių iki transporto priemonės išvykimo iš Bendrijos muitų teritorijoje esančio uosto ar oro uosto;
f)
kai taikomas Reglamentas (EB) Nr. 800/1999, vadovaujantis tame reglamente nustatytomis taisyklėmis.
2. Kai muitinės deklaracija nepateikiama naudojantis duomenų apdorojimo techninėmis priemonėmis, vietoj 1 dalies a punkto iii ir iv papunkčiuose bei b, c, d ir e punktuose nurodytų terminų taikomas ne mažiau kaip keturių valandų terminas.
3. 1 dalyje nustatyti terminai taikomi ir tada, kai laikinai neveikia muitinės kompiuterizuota sistema.
592c straipsnis
1. Jeigu prekės gabenamos įvairiarūšiu transportu, kai iš Bendrijos muitų teritorijos išvežamos prekės perkraunamos iš vienos transporto priemonės į kitą, deklaracijos pateikimo terminas atitinka 592b straipsnyje nurodytą terminą, taikomą per sieną vykstančiai transporto priemonei.
2. Jeigu prekės gabenamos kombinuotuoju transportu, kai per sieną vykstanti aktyvioji transporto priemonė tik gabena kitą aktyviąją transporto priemonę, deklaracijos pateikimo terminas atitinka 592b straipsnyje nurodytą terminą, taikomą per sieną vykstančiai aktyviajai transporto priemonei.
592d straipsnis
1. 592b ir 592c straipsniuose nurodyti terminai netaikomi, jeigu tarptautiniuose susitarimuose tarp Bendrijos ir trečiųjų šalių nustatyti reikalavimai, kad deklaracijų duomenų mainai turi būti vykdomi laikantis kitokių terminų, nei nurodyti tuose straipsniuose.
2. Terminas niekuomet negali būti sutrumpintas daugiau, nei reikia rizikos analizei atlikti prieš išvežant prekes iš Bendrijos muitų teritorijos.
592e straipsnis
1. Prieš išleisdama eksportuojamas prekes, kompetentinga muitinės įstaiga, gavusi muitinės deklaraciją, atlieka reikiamą rizikos analizę ir muitinį tikrinimą.
2. Prekės gali būti išleidžiamos iš karto po to, kai atliekama rizikos analizė ir kai pagal jos rezultatus prekes galima išleisti.
592f straipsnis
1. Jeigu muitinei pateikus prekes nustatoma, kad joms neįforminta muitinės deklaracija, kurioje nurodyti duomenys, būtini nurodyti išvežimo bendrojoje deklaracijoje, prekes vežantis asmuo arba asmuo, prisiėmęs atsakomybę už jų išvežimą iš Bendrijos muitų teritorijos, turi nedelsdamas pateikti muitinės deklaraciją arba išvežimo bendrąją deklaraciją.
2. Jeigu deklarantas pateikia muitinės deklaraciją jau pasibaigus 592b ir 592c straipsniuose nustatytiems terminams, tai nekliudo taikyti nacionalinių teisės aktų nustatytų sankcijų.
592g straipsnis
Kai iš Bendrijos muitų teritorijos išvežamos prekės, kurias išvežant vadovaujantis 592a straipsnio d-j punktais netaikomas reikalavimas laikantis 592b ir 592c straipsniuose nustatytų terminų pateikti muitinės deklaraciją, rizikos analizė atliekama pateikus tokias prekes muitinei pagal jas deklaruojant pateiktą muitinės deklaraciją.“
48)
II dalies IV antraštinės dalies 1 skyriaus pavadinimas pakeičiamas taip:
49)
II dalies IV antraštinės dalies 2 skyriuje įterpiamas šis 787 straipsnis:
„787 straipsnis
1. Eksporto deklaracijų struktūra ir jose pateikiami duomenys turi atitikti šiame skyriuje, 279-289 straipsniuose, 37 priede ir 30A priede nustatytus reikalavimus. Jos pateikiamos kompetentingai muitinės įstaigai naudojantis duomenų apdorojimo techninėmis priemonėmis.
2. Muitinė priima popieriuje, 31-34 prieduose pateikto pavyzdžio blanke surašytą eksporto deklaraciją, kurioje nurodyti duomenys, įtraukti į minimalų duomenų, privalomų nurodyti įforminant eksporto procedūrą, sąrašą, pateiktą 37 ir 30A prieduose, tik susidarius kurioms esant vienai iš šių aplinkybių:
a)
neveikia muitinės kompiuterizuota sistema;
b)
neveikia asmens, pateikiančio eksporto deklaraciją, elektroninė taikomoji programinė įranga.
3. Muitinės tarpusavio susitarimu nustato tvarką, kurios turi būti laikomasi 2 dalies a punkte nurodytais atvejais.
4. Naudoti popieriuje surašytas eksporto deklaracijas, nurodytas 2 dalies a punkte, galima tik muitinei sutikus.
5. Kai prekes eksportuoja keleiviai, kurie neturi tiesioginės prieigos prie muitinės kompiuterizuotos sistemos ir dėl to neturi galimybės pateikti eksporto įstaigai eksporto deklaraciją naudodamiesi duomenų apdorojimo techninėmis priemonėmis, muitinė jiems leidžia pateikti popieriuje, 31-34 prieduose pateikto pavyzdžio blanke surašytą muitinės deklaraciją, kurioje turi būti nurodyti duomenys, įtraukti į minimalų duomenų, privalomų nurodyti įforminant eksporto procedūrą, sąrašą, pateiktą 37 ir 30A prieduose.
6. Šio straipsnio 4 ir 5 dalyse nurodytais atvejais muitinė užtikrina, kad būtų vykdomi 796a-796e straipsniuose nustatyti reikalavimai.“
50)
791 straipsnio 2 dalis išbraukiama.
51)
792 straipsnis pakeičiamas taip:
„792 straipsnis
1. Nepažeidžiant 207 straipsnio, kai eksporto deklaracija surašoma bendrajame administraciniame dokumente, naudojami jo 1, 2 ir 3 egzemplioriai. Muitinės įstaiga, kuriai pateikta eksporto deklaracija, uždeda antspaudą A langelyje ir, jei reikia, užpildo D langelį.
Išleisdama prekes, ši muitinės įstaiga pasilieka sau 1 egzempliorių, 2 egzempliorių išsiunčia valstybės narės, kurioje veikia eksporto muitinės įstaiga, statistikos įstaigai ir, kai netaikomi 796a-796e straipsniai, 3 egzempliorių grąžina suinteresuotajam asmeniui.
2. Kai eksporto deklaracija eksporto muitinės įstaigoje apdorojama naudojantis duomenų apdorojimo techninėmis priemonėmis, bendrojo administracinio dokumento 3 egzempliorius gali būti pakeistas lydimuoju dokumentu, atspausdintu naudojantis muitinės kompiuterizuota sistema. Šiame dokumente nurodomi bent tie duomenys, kuriuos būtina nurodyti eksporto lydimajame dokumente, nurodytame 796a straipsnyje.
Muitinė gali leisti, kad deklarantas lydimąjį dokumentą atsispausdintų naudodamasis savo kompiuterizuota sistema.
3. Kai visa eksporto operacija atliekama vienos valstybės narės teritorijoje, ta valstybė narė gali nereikalauti, kad būtų naudojamas bendrojo administracinio dokumento 3 egzempliorius arba eksporto lydimasis dokumentas, su sąlyga, kad būtų vykdomi Kodekso 182b straipsnio 2 dalyje nustatyti reikalavimai.
4. Nepažeidžiant 796a-796e straipsnių, kai pagal muitinės veiklos taisykles bendrojo administracinio dokumento 3 egzempliorių galima pakeisti kitu dokumentu, tam dokumentui mutatis mutandis taikomos šio skyriaus nuostatos.
52)
Įterpiami šie 792a ir 792b straipsniai:
„792a straipsnis
1. Jeigu eksportuoti išleistos prekės neišvežamos iš Bendrijos muitų teritorijos, eksportuotojas arba deklarantas turi nedelsdamas apie tai pranešti eksporto muitinės įstaigai. Atitinkamais atvejais tai įstaigai grąžinamas bendrojo administracinio dokumento 3 egzempliorius. Eksporto muitinės įstaiga pripažįsta negaliojančia atitinkamą eksporto deklaraciją.
2. Kai 793a straipsnio 6 dalyje arba 793b straipsnyje nurodytais atvejais dėl vežimo sutarties pakeitimo transporto operacija, kuri turėjo būti baigta ne Bendrijos muitų teritorijoje, baigiama Bendrijos muitų teritorijoje, atitinkamos bendrovės ar institucijos gali toliau vykdyti pakeistą sutartį tik gavusios 793 straipsnio 2 dalies antros pastraipos b punkte nurodytos muitinės įstaigos arba, jeigu vykdoma tranzito operacija, išvykimo muitinės įstaigos sutikimą. Eksporto deklaracijos 3 egzempliorius grąžinamas eksporto muitinės įstaigai, kuri atitinkamą deklaraciją pripažįsta negaliojančia.
792b straipsnis
1. Eksporto muitinės įstaiga gali paprašyti eksportuotojo arba deklaranto pateikti įrodymus, kad prekės buvo išvežtos iš Bendrijos muitų teritorijos.
2. Jeigu praėjus 90 dienų nuo prekių išleidimo eksportuoti jos neišvežamos iš Bendrijos muitų teritorijos arba neįmanoma pateikti priimtinų tokio eksporto įrodymų, atitinkama eksporto deklaracija pripažįstama negaliojančia. Eksporto muitinės įstaiga apie tai informuoja eksportuotoją arba deklarantą.“
53)
793 straipsnis pakeičiamas taip:
„793 straipsnis
1. Bendrojo administracinio dokumento 3 egzempliorius arba 792 straipsnio 2 dalyje nurodytas lydimasis dokumentas kartu su eksportuoti išleistomis prekėmis turi būti pateikti išvežimo muitinės įstaigai.
2. Išvežimo muitinės įstaiga laikoma paskutinė muitinės įstaiga, per kurią prekės išvežamos iš Bendrijos muitų teritorijos.
Nukrypstant nuo pirmosios pastraipos, išvežimo muitinės įstaiga laikoma viena iš šių įstaigų:
a)
kai prekės išgabenamos vamzdynais ir kai eksportuojama elektros energija - valstybės narės, kurioje įsteigtas eksportuotojas, paskirtoji įstaiga;
b)
muitinės įstaiga, prižiūrinti vietą, kurioje prekės priimamos vežti pagal vieną vežimo sutartį, pagal kurią geležinkelio bendrovės, pašto įstaigos, aviakompanijos arba laivybos bendrovės išveža prekes iš Bendrijos muitų teritorijos, jeigu laikomasi šių sąlygų:
i)
prekės turi būti išvežtos iš Bendrijos muitų teritorijos geležinkeliu, paštu, oru arba jūra;
ii)
deklarantas arba jo atstovas paprašo, kad 793a straipsnio 2 dalyje arba 796e straipsnio 1 dalyje nurodyti formalumai būtų atlikti šioje įstaigoje.“
54)
Įterpiami šie 793a, 793b ir 793c straipsniai:
793a straipsnis
1. Prieš prekių išvežimą iš Bendrijos muitų teritorijos išvežimo muitinės įstaiga atlieka reikiamą rizika pagrįstą tikrinimą, pirmiausia siekdama užtikrinti, kad jai pateiktos prekės būtų tapačios deklaruotoms prekėms. Išvežimo muitinės įstaiga vykdo fizinio prekių išvežimo priežiūrą.
Jeigu eksporto deklaracija pateikiama ne išvežimo muitinės įstaigai, o jos duomenys perduodami vadovaujantis Kodekso 182b straipsnio 2 dalimi, išvežimo muitinės įstaiga gali atsižvelgti į kitos įstaigos atlikto tikrinimo rezultatus.
2. Jeigu deklarantas 44 langelyje įrašo „RET-EXP“ arba kodą 30400 ar kitaip išreiškia savo pageidavimą, kad jam būtų grąžintas 3 egzempliorius, išvežimo muitinės įstaiga uždėdama savo žymą kitoje šio egzemplioriaus pusėje patvirtina fizinį prekių išvežimą.
Ji grąžina tą egzempliorių jį pateikusiam asmeniui arba jame nurodytam tarpininkui, įsteigtam išvežimo muitinės įstaigos prižiūrimame regione, kad dokumentas galėtų būti grąžintas deklarantui.
Minėtoji žyma uždedama naudojant antspaudą, kuriame nurodytas išvežimo muitinės įstaigos pavadinimas ir prekių išvežimo data.
3. Jeigu prekių siunta eksportuojama atskiromis dalimis per tą pačią išvežimo muitinės įstaigą, uždedama žyma, patvirtinanti tik faktiškai eksportuotų prekių išvežimą.
Jeigu prekių siunta eksportuojama atskiromis dalimis per kelias skirtingas išvežimo muitinės įstaigas, eksporto muitinės įstaiga arba išvežimo muitinės įstaiga, kuriai buvo pateiktas 3 egzemplioriaus originalas, gavusi deramai pagrįstą prašymą, patvirtina 3 egzemplioriaus kopijas kiekvienai prekių siuntos daliai, kad jos galėtų būti pateiktos kitoms išvežimo muitinės įstaigoms.
Pirmojoje ir antrojoje pastraipose nurodytais atvejais 3 egzemplioriaus originalas atitinkamai pažymimas.
4. Kai visa eksporto operacija atliekama vienos valstybės narės teritorijoje, ta valstybė narė gali nustatyti, kad 3 egzemplioriaus žymėti nereikia. Tokiu atveju 3 egzempliorius deklarantui negrąžinamas.
5. Jeigu išvežimo muitinės įstaiga nustato prekių trūkumą, ji tai pažymi jai pateiktame eksporto deklaracijos egzemplioriuje (kopijoje) ir apie tai praneša eksporto muitinės įstaigai.
Jeigu išvežimo muitinės įstaiga nustato prekių perteklių, ji šių prekių neišleidžia tol, kol neatliekami jų eksporto formalumai.
Jeigu išvežimo muitinės įstaiga nustato neatitikimus, susijusius su prekių rūšimi, ji šių prekių neišleidžia tol, kol neatliekami jų eksporto formalumai, ir apie tai taip pat praneša eksporto muitinės įstaigai.
6. 793 straipsnio 2 dalies antrosios pastraipos b punkte nurodytais atvejais išvežimo muitinės įstaiga transporto dokumente uždeda žymą „Eksportas“ ir savo antspaudą, o po to pažymi eksporto deklaracijos 3 egzempliorių vadovaudamasi 793a straipsnio 2 dalimi. Eksporto deklaracijos 3 egzemplioriuje pateikiama nuoroda į transporto dokumentą, o transporto dokumente - į eksporto deklaraciją.
Jeigu gabenant prekes reguliariosiomis laivybos linijomis, tiesioginiais maršrutais ar orlaivių reisais į paskirties vietas, esančias už Bendrijos muitų teritorijos ribų, operacijų vykdytojai gali garantuoti, kad operacijos bus atliktos tinkamai, nereikalaujama, kad transporto dokumente būtų uždėta žyma „Eksportas“ ir antspaudas.
793b straipsnis
1. Jeigu prekės išvežamos iš Bendrijos muitų teritorijos arba išsiunčiamos į išvežimo muitinės įstaigą įforminus tranzito procedūrą, išvykimo įstaiga pažymi 3 egzempliorių vadovaudamasi 793a straipsnio 2 dalimi ir grąžina jį tame straipsnyje nurodytam asmeniui.
Jeigu privaloma pateikti lydimąjį dokumentą, jis taip pat pažymimas žyma su žodžiu „Eksportas“. Eksporto deklaracijos 3 egzemplioriuje pateikiama nuoroda į lydimąjį dokumentą, o lydimajame dokumente - į eksporto deklaraciją.
Šio straipsnio pirma ir antra pastraipos netaikomos, jeigu nereikalaujama pateikti prekes išvykimo įstaigai, kaip nurodyta 419 straipsnio 4 ir 7 dalyse bei 434 straipsnio 6 ir 9 dalyse.
2. Reikalavimas uždėti žymą 3 egzemplioriuje ir jį grąžinti, nurodytas šio straipsnio 1 dalies pirmojoje pastraipoje, taip pat taikomas ir eksportuoti išleistoms prekėms, kurioms neįforminta tranzito procedūra, kai jos siunčiamos į išvežimo muitinės įstaigą jas įrašius į vieną manifesto formos tranzito deklaraciją, nurodytą 445 arba 448 straipsnyje, ir identifikuojamos vadovaujantis 445 straipsnio 3 dalies e punktu arba 448 straipsnio 3 dalies e punktu.
3. Išvežimo muitinės įstaiga vykdo fizinio prekių išvežimo priežiūrą.
793c straipsnis
1. Jeigu prekės, kurioms taikoma sąlyginio neapmokestinimo akcizais procedūra, yra išvežamos iš Bendrijos muitų teritorijos su Reglamente (EEB) Nr. 2719/92 nustatytu administraciniu lydimuoju dokumentu, eksporto muitinės įstaiga, vadovaudamasi 793a straipsnio 2 dalimi, pažymi eksporto deklaracijos 3 egzempliorių ir grąžina jį deklarantui, prieš tai visuose administracinio lydimojo dokumento egzemplioriuose uždėjusi žymą „Eksportas“ bei tame straipsnyje nurodytą antspaudą.
Eksporto deklaracijos 3 egzemplioriuje pateikiama nuoroda į administracinį lydimąjį dokumentą, o administraciniame lydimajame dokumente - į eksporto deklaraciją.
2. Išvežimo muitinės įstaiga vykdo fizinio prekių išvežimo priežiūrą ir išsiunčia grąžinamąjį administracinio lydimojo dokumento egzempliorių vadovaudamasi Tarybos direktyvos 92/12/EEB 19 straipsnio 4 dalimi.
793a straipsnio 5 dalyje numatytais atvejais išvežimo muitinės įstaiga atitinkamai pažymi administracinį lydimąjį dokumentą.“
55)
795 straipsnis pakeičiamas taip:
„795 straipsnis
1. Jeigu prekės buvo išvežtos iš Bendrijos muitų teritorijos be eksporto deklaracijos, eksportuotojas turi pateikti tokią deklaraciją atgaliniu terminu muitinės įstaigai, prižiūrinčiai tą vietą, kurioje yra jo buveinė.
Tokiais atvejais taikomas 790 straipsnis.
Muitinė šią deklaraciją priima, jeigu eksportuotojas pateikia vieną iš šių dalykų:
a)
nuorodą į išvežimo bendrąją deklaraciją;
b)
priimtinus įrodymus, susijusius su prekių rūšimi ir kiekiu bei jų išvežimo iš Bendrijos muitų teritorijos aplinkybėmis.
Be to, ši įstaiga deklaranto prašymu patvirtina prekių išvežimą 793a straipsnio 2 dalyje arba 796e straipsnio 1 dalyje nurodytu būdu.
2. Eksporto deklaracijos priėmimas muitinėje atgaliniu terminu:
a)
nekliudo taikyti nacionalinių teisės aktų nustatytų sankcijų;
b)
nepašalina bendrosios žemės ūkio ar prekybos politikos priemonių taikymo pasekmių.“
56)
796 straipsnis išbraukiamas.
57)
II dalies IV antraštinėje dalyje įterpiamas šis 3 skyrius:
„3 SKYRIUS
Eksporto duomenų mainai tarp muitinių naudojantis informacijos technologijomis ir kompiuterių tinklais
796a straipsnis
1. Eksporto muitinės įstaiga įformina prekių išleidimą išduodama deklarantui eksporto lydimąjį dokumentą. Eksporto lydimasis dokumentas turi atitikti 45c priede pateiktą pavyzdį ir būti surašytas vadovaujantis tame priede pateiktais paaiškinimais.
2. Jeigu eksportuojamų prekių siuntą sudaro kelių rūšių prekės, prie eksporto lydimojo dokumento pridedamas prekių sąrašas, atitinkantis 45d priede pateiktą pavyzdį ir surašytas vadovaujantis tame priede pateiktais paaiškinimais. Šis sąrašas yra neatskiriama eksporto lydimojo dokumento dalis.
3. Turint leidimą, eksporto lydimasis dokumentas gali būti atspausdintas naudojantis deklaranto kompiuterizuota sistema.
796b straipsnis
1. Išleisdama prekes, eksporto muitinės įstaiga perduoda duomenis apie eksportuojamų prekių gabenimą deklaruotai išvežimo muitinės įstaigai, išsiųsdama „laukiamo eksporto įregistravimo“ pranešimą. Šis pranešimas suformuojamas iš eksporto deklaracijos duomenų, kuriuos muitinė prireikus papildo.
2. Kai prekės keliomis siuntomis vežamos į kelias išvežimo įstaigas, kiekvienai prekių siuntai suformuojamas atskiras „laukiamo eksporto įregistravimo“ pranešimas ir įforminamas atskiras eksporto lydimasis dokumentas.
796c straipsnis
Muitinė gali reikalauti, kad jai elektroniniu būdu būtų perduotas pranešimas apie prekių atvežimą į išvežimo muitinės įstaigą. Šiuo atveju nereikalaujama, kad eksporto lydimasis dokumentas būtų fiziškai pateiktas muitinei, ir jį pasilieka sau deklarantas.
Tokiame pranešime nurodomas 45c priede paminėtas gabenimo registracijos numeris.
796d straipsnis
1. Išvežimo muitinės įstaiga patikrina, ar jai pateiktos prekės yra tapačios deklaruotoms prekėms.
Tikrindama prekes išvežimo muitinės įstaiga remiasi eksporto muitinės įstaigos perduotu „laukiamo eksporto įregistravimo“ pranešimu.
Išvežimo muitinės įstaiga vykdo fizinio prekių išvežimo iš Bendrijos muitų teritorijos priežiūrą.
2. Išvežimo muitinės įstaiga perduoda eksporto muitinės įstaigai „išvežimo rezultatų“ pranešimą ne vėliau kaip kitą darbo dieną po prekių išvežimo iš Bendrijos muitų teritorijos. Susidarius ypatingoms aplinkybėms išvežimo muitinės įstaiga gali perduoti tą pranešimą ir vėliau.
3. Eksportuojant prekių siuntą atskiromis dalimis, kai prekės, suformavus vieną „laukiamo eksporto įregistravimo“ pranešimą, gabenamos į išvežimo muitinės įstaigą kaip viena prekių siunta, bet vėliau išvežamos iš Bendrijos muitų teritorijos per tą išvežimo muitinės įstaigą kaip kelios prekių siuntos, išvežimo muitinės įstaiga vykdo fizinio prekių išvežimo priežiūrą ir išsiunčia „išvežimo rezultatų“ pranešimą tik išvežus visas prekes iš Bendrijos muitų teritorijos.
Susidarius išimtinėms aplinkybėms, kai prekės, suformavus vieną „laukiamo eksporto įregistravimo“ pranešimą, gabenamos į išvežimo muitinės įstaigą kaip viena prekių siunta, bet vėliau išvežamos iš Bendrijos muitų teritorijos kaip kelios prekių siuntos per kelias išvežimo muitinės įstaigas, išvežimo muitinės įstaiga, kuriai prekių siunta buvo pateikta pirmiausia, gavusi deramai pagrįstą prašymą, patvirtina eksporto lydimojo dokumento kopijas kiekvienai prekių siuntos daliai.
Muitinė tokias kopijas patvirtina tik tuo atveju, jeigu eksporto lydimajame dokumente nurodyti duomenys sutampa su „laukiamo eksporto įregistravimo“ pranešimo duomenimis.
Atitinkama eksporto lydimojo dokumento kopija kartu su prekėmis turi būti pateikti atitinkamai išvežimo muitinės įstaigai. Kiekviena išvežimo muitinės įstaiga pažymi eksporto lydimojo dokumento kopiją, įrašydama 793a straipsnio 2 dalyje nurodytus duomenis, ir grąžina ją išvežimo muitinės įstaigai, kuriai prekių siunta buvo pateikta pirmiausia. Ši įstaiga išsiunčia „išvežimo rezultatų“ pranešimą tik išvežus visas prekes iš Bendrijos muitų teritorijos.
796e straipsnis
1. Gavusi 796d straipsnio 2 dalyje nurodytą „išvežimo rezultatų“ pranešimą, eksporto muitinės įstaiga patvirtina fizinį prekių išvežimą nusiųsdama deklarantui „pranešimą apie eksportą“ arba kitu tos įstaigos nustatytu tokio patvirtinimo būdu.
2. Kai, vadovaudamasis 792a straipsniu, eksportuotojas arba deklarantas praneša eksporto muitinės įstaigai, kad eksportuoti išleistos prekės nebuvo ir nebus išvežtos iš Bendrijos muitų teritorijos, arba kai deklaracija turi būti pripažinta negaliojančia vadovaujantis 792b straipsnio 2 dalimi, eksporto muitinės įstaiga nedelsdama pripažįsta negaliojančia eksporto deklaraciją ir apie tai praneša deklaruotai išvežimo muitinės įstaigai nusiųsdama „pranešimą apie eksporto nutraukimą“.“
58)
II dalies IV antraštinės dalies 2 skyriaus pavadinimas pakeičiamas taip:
59)
806 straipsnis papildomas šiuo h punktu:
„h)
visus 30A priede nustatytus papildomus duomenis, kuriuos privaloma nurodyti išvežimo bendrojoje deklaracijoje, kai jų reikalaujama vadovaujantis Kodekso 182c straipsniu.“
60)
811 ir 814 straipsniai išbraukiami.
61.
II dalies IV antraštinės dalies 2 skyriuje prieš 841 straipsnį įterpiamas šis pavadinimas:
62)
841 straipsnis pakeičiamas taip:
„841 straipsnis
1. Jeigu reeksportuojant prekes turi būti įforminama muitinės deklaracija, 787-796e straipsniai taikomi mutatis mutandis, nepažeidžiant specialiųjų nuostatų, kurios gali būti taikomos, kai užbaigiama prieš prekių reeksportą taikyta ekonominio poveikio turinti muitinės procedūra.
2. Kai laikinai įvežtų prekių reeksportui įforminti naudojama ATA knygelė, muitinės deklaracija gali būti pateikta ir ne tai muitinės įstaigai, kuri nurodyta Kodekso 161 straipsnio 5 dalyje.“
63)
Įterpiamas šis 841a straipsnis:
„841a straipsnis
Jeigu reeksportuojant prekes muitinės deklaracija neįforminama, tada vadovaujantis 842a-842e straipsniais turi būti pateikiama išvežimo bendroji deklaracija.
Jeigu prekių įvežimo į Bendrijos muitų teritoriją metu buvo pateikta įvežimo bendroji deklaracija, reeksportuojant ne Bendrijos prekes išvežimo bendrosios deklaracijos nereikia pateikti šiais atvejais:
a)
kai prekės neiškraunamos iš transporto priemonės, įvežus jas į Bendrijos muitų teritoriją;
b)
kai prekės perkraunamos toje vietoje, kurioje jos iškrautos iš transporto priemonės, įvežus jas į Bendrijos muitų teritoriją.
Trumpalaikis prekių saugojimas, susijęs su tokiu perkrovimu, laikomas neatsiejama perkrovimo dalimi. Taikant tikrinimo priemones atsižvelgiama į ypatingą šios situacijos pobūdį.“
64)
Prieš 842 straipsnį įterpiamas šis pavadinimas:
65.
II dalies VI antraštinėje dalyje įterpiamas šis 1 skyrius:
„1 SKYRIUS
Išvežimo bendroji deklaracija
842a straipsnis
Kai prekės išvežamos iš Bendrijos muitų teritorijos neįforminus muitinės deklaracijos, tada vadovaujantis Kodekso 182c straipsniu išvežimo muitinės įstaigai, apibrėžtai šio reglamento 793 straipsnio 2 dalyje, turi būti pateikta bendroji deklaracija (toliau - išvežimo bendroji deklaracija).
Išvežimo bendrosios deklaracijos nereikia pateikti šiais atvejais:
a)
592a straipsnio a-j punktuose išvardytais atvejais;
b)
kai Bendrijos prekės, kurios pakraunamos Bendrijos muitų teritorijoje ir numatomos iškrauti kitame Bendrijos muitų teritorijoje esančiame uoste ar oro uoste, yra gabenamos laivu arba orlaiviu, vykstančiu tarp šių uostų ar oro uostų ir neužsukančiu į jokį kitą už Bendrijos muitų teritorijos ribų esantį uostą ar oro uostą;
c)
kai gabenamos prekės, kurioms taikomi atleidimai nuo muitų, nustatyti 1961 m. balandžio 18 d. Vienos konvencijoje dėl diplomatinių santykių, 1963 m. balandžio 24 d. Vienos konvencijoje dėl konsulinių santykių arba kitose konsulinėse konvencijose arba 1969 m. gruodžio 16 d. Niujorko konvencijoje dėl specialiųjų misijų.
842b straipsnis
1. Išvežimo bendroji deklaracija pateikiama naudojantis duomenų apdorojimo techninėmis priemonėmis. Joje nurodomi 30A priede nustatyti duomenys, privalomi pateikti tokioje deklaracijoje, ir ji surašoma vadovaujantis tame priede pateiktais paaiškinimais.
Išvežimo bendrąją deklaraciją patvirtina ją pateikiantis asmuo.
2. Muitinė nedelsdama įregistruoja gautas išvežimo bendrąsias deklaracijas, atitinkančias 1 dalyje nustatytus reikalavimus.
199 straipsnio 1 dalis taikoma mutatis mutandis.
3. Muitinė leidžia pateikti popieriuje surašytą išvežimo bendrąją deklaraciją tik kai susidaro kurios nors iš šių aplinkybių:
a)
neveikia muitinės kompiuterizuota sistema;
b)
neveikia asmens, pateikiančio išvežimo bendrąją deklaraciją, elektroninė taikomoji programinė įranga.
Jei reikia, tokios popieriuje surašytos bendrosios deklaracijos pateikiamos kartu su krovinio aprašais arba kitais verslo dokumentais, ir jose nurodoma 30A priede nustatyta informacija, kurią būtina pateikti bendrosiose deklaracijose.
4. Muitinės tarpusavio susitarimu nustato tvarką, kurios turi būti laikomasi pirmos pastraipos 3 dalies a punkte nurodytais atvejais.
5. Naudoti popieriuje surašytas išvežimo bendrąsias deklaracijas, nurodytas pirmos pastraipos 3 dalies a punkte, galima tik muitinei sutikus.
Popieriuje surašytą išvežimo bendrąją deklaraciją pasirašo ją pateikiantis asmuo.
842c straipsnis
1. Jeigu prekės gabenamos įvairiarūšiu transportu, kai iš Bendrijos muitų teritorijos išvežamos prekės perkraunamos iš vienos transporto priemonės į kitą, išvežimo bendrosios deklaracijos pateikimo terminas atitinka 842d straipsnio 1 dalyje nurodytą terminą, taikomą per sieną vykstančiai transporto priemonei.
2. Jeigu prekės gabenamos kombinuotuoju transportu, kai per sieną vykstanti aktyvioji transporto priemonė tik gabena kitą aktyviąją transporto priemonę, prievolė pateikti išvežimo bendrąją deklaraciją tenka tos kitos transporto priemonės naudotojui.
Deklaracijos pateikimo terminas atitinka 842d straipsnio 1 dalyje nurodytą terminą, taikomą per sieną vykstančiai aktyviajai transporto priemonei.
842d straipsnis
1. Išvežimo bendroji deklaracija pateikiama išvežimo įstaigai laikantis 592b straipsnio 1 dalyje nustatytų terminų.
592b straipsnio 2 ir 3 dalys taikomos mutatis mutandis.
2. Kompetentinga muitinės įstaiga, kuriai buvo pateikta išvežimo bendroji deklaracija, prieš išleisdama prekes išvežti iš Bendrijos per laikotarpį nuo 592b straipsnyje nustatyto deklaracijos pateikimo termino konkrečiai transporto rūšiai iki prekių pakrovimo ar išsiuntimo, atlieka reikiamą rizika pagrįstą tikrinimą, pirmiausia saugos ir saugumo užtikrinimo tikslais.
Kai iš Bendrijos muitų teritorijos išvežamos prekės, kurias nereikalaujama nurodyti išvežimo bendrojoje deklaracijoje taikant vieną iš 592a straipsnio a-i punktuose nustatytų išimčių, rizikos analizė atliekama pateikus tokias prekes muitinei pagal toms prekėms įformintus dokumentus ar kitą su jomis susijusią informaciją.
Prekės gali būti išleistos išvežimui iš karto po to, kai atliekama rizikos analizė.
3. Jeigu išvežant iš Bendrijos muitų teritorijos prekes, kurias būtina nurodyti išvežimo bendrojoje deklaracijoje, nustatoma, kad tokia deklaracija nepateikta, asmuo, kuris išveža prekes arba prisiėmė atsakomybę už jų išvežimą iš Bendrijos muitų teritorijos, turi nedelsdamas pateikti išvežimo bendrąją deklaraciją.
Jeigu asmuo pateikia išvežimo bendrąją deklaraciją jau pasibaigus 592b ir 592c straipsniuose nustatytiems terminams, tai nekliudo taikyti nacionalinių teisės aktų nustatytų sankcijų.
4. Jeigu remdamasi atlikto tikrinimo rezultatais muitinė negali išleisti prekių išvežti, kompetentinga muitinės įstaiga praneša apie prekių neišleidimą išvežimo bendrąją deklaraciją pateikusiam asmeniui ir, jeigu tai ne tas pats asmuo, - asmeniui, prisiėmusiam atsakomybę už prekių išvežimą iš Bendrijos muitų teritorijos.
Toks pranešimas pateikiamas per tinkamą laiką nuo rizikos analizės, susijusios su atitinkamomis prekėmis, užbaigimo.
842e straipsnis
1. 842d straipsnio 1 dalyje nurodyti terminai netaikomi, jeigu tarptautiniuose susitarimuose tarp Bendrijos ir kitų šalių nustatyti reikalavimai, kad muitinės deklaracijų duomenų mainai turi būti vykdomi laikantis kitokių terminų, nei nurodyti tame straipsnyje.
2. Terminas niekuomet negali būti sutrumpintas daugiau, nei reikia rizikos analizei atlikti prieš išvežant prekes iš Bendrijos muitų teritorijos.“
66)
Prieš 843 straipsnį įterpiamas šis pavadinimas:
67)
843 straipsnio 1 dalyje žodžiai „Antraštinė dalis“ pakeičiami žodžiu „Skyrius“.
68)
Įterpiamas šis 865a straipsnis:
„865a straipsnis
Jeigu įvežimo bendroji deklaracija ištaisoma, tačiau suinteresuotojo asmens elgsenoje nematyti apgaulės požymių, skola muitinei pagal Kodekso 202 straipsnį dėl neteisėto prekių, kurios iki deklaracijos ištaisymo buvo neteisingai deklaruotos, įvežimo neatsiranda.“
69)
915 straipsnio trečia pastraipa išbraukiama.
70)
Įterpiamas šio reglamento I priede pateiktas 1C priedas.
71)
Įterpiamas šio reglamento II priede pateiktas 1D priedas.
72)
Įterpiamas šio reglamento III priede pateiktas 30A priedas.
73)
Įterpiamas šio reglamento IV priede pateiktas 45c priedas.
74)
Įterpiamas šio reglamento V priede pateiktas 45d priedas.
2 straipsnis
24 mėnesių pereinamajam laikotarpiui, prasidedančiam 2008 m. sausio 1 d., AEO sertifikato išdavimo laikotarpis, nustatytas 14o straipsnio 2 dalies pirmajame sakinyje, pratęsiamas iki 300 kalendorinių dienų; pranešimo apie prašymą laikotarpis, nustatytas 14l straipsnio 1 dalyje, pratęsiamas iki 10 darbo dienų; informavimo laikotarpis, nustatytas 14l straipsnio 2 dalyje, pratęsiamas iki 70 kalendorinių dienų; ir konsultavimosi laikotarpis, nustatytas 14m straipsnio 1 dalyje, pratęsiamas iki 120 kalendorinių dienų.
3 straipsnis
1. Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
2. 1 straipsnio 3 punktas, išskyrus atvejus, kai jo taikymas susijęs su 14b straipsnio 2 ir 3 dalimis, ir 1 straipsnio 23, 25, 28, 41, 44, 45, 70 bei 71 punktai taikomi nuo 2008 m. sausio 1 d.
3. 1 straipsnio 3 punktas tais atvejais, kai jo taikymas susijęs su 14b straipsnio 2 ir 3 dalimis, ir 1 straipsnio 4-16, 18, 19, 21, 22, 24, 26, 27, 29, 30, 32, 33, 36, 39, 46-49, 55, 59, 60, 63, 65-68, 72 punktai taikomi nuo 2009 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gruodžio 18 d.